open-index/open-wikipedia-markdown huggingface dataset:
એપ્રિલ ૭

**૭ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૯૭મો(લિપ વર્ષ દરમ્યાન ૯૮મો) દિવસ છે. આ દિવસ પછી વર્ષ પુરું થવામાં ૨૬૮ દિવસ બાકી રહે છે.

## મહત્વની ઘટનાઓ 
* ૧૮૨૭ – અંગ્રેજ રસાયણ શાસ્ત્રી,જોહન વોકરે,ગત વર્ષમાં શોધેલી, પ્રથમ માચિસ વહેંચી.
* ૧૯૦૬ – નેપલ્સમાં 'માઉન્ટ વિસુવિયસ' જવાળામુખી ફાટી નિકળ્યો.
* ૧૯૪૮ – સંયુક્ત રાષ્ટ્ર સંઘ દ્વારા વિશ્વ આરોગ્ય સંસ્થા (WHO)નું ગઠન કરાયું.
* ૧૯૬૪ – આઇ.બી.એમ. એ સિસ્ટમ/૩૬૦ (કોમ્પ્યુટર) જાહેર કર્યું.
* ૨૦૦૧ – "માર્સ ઓડિસી"(Mars Odyssey) નામક મંગળ યાનનું પ્રક્ષેપણ કરાયું.
* ૨૦૦૩ – અમેરિકન સૈન્યે બગદાદ કબ્જે કર્યું.
* 
## જન્મ 
* ૧૮૯૭ - વિજયરાય વૈદ્ય (‘વિનોદકાન્ત'), ગુજરાતી સાહિત્યકાર. (અ.૧૯૭૪)
* ૧૯૨૦ – પં.રવિ શંકર, સિતારવાદક.
* ૧૯૪૨ – જીતેન્દ્ર, અભિનેતા.
* ૧૯૫૪ – જેકી ચાન,ચાઇનિઝ અભિનેતા,નિર્માતા,નિર્દેશક તથા માર્શલ આર્ટ કલાકાર.
*

## અવસાન 
* ૧૯૪૨ - આનંદશંકર ધ્રુવ, ગુજરાતી વિદ્વાન અને લેખક (જ. ૧૮૬૯)
* ૧૯૪૭ - હેન્રિ ફોર્ડ, અમેરિકન ઓટોમોબાઇલ નિર્માતા અને ઉદ્યોગપતિ. (જ. ૧૮૬૩)

## તહેવારો અને ઉજવણીઓ 
* વિશ્વ આરોગ્ય દિન (World Health Day) – વિશ્વ આરોગ્ય સંસ્થા (WHO)નાં ૧૯૧ સભ્ય દેશો દ્વારા ઉજવાય છે.
*
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
શ્રેણી:આરોગ્ય
ગાંગપુર

200px|thumb|left|ગાંગપુર ગામ200px|thumb|right|ગાંગપુરનું દર્શન
200px|thumb|left|ગાંગપુરનું ગૌરવ- ડો.ભીખુભાઈ પટેલ
200px|thumb|right|હેનીશા પટેલ
200px|thumb|left|ડો.ભીખુભાઈ પટેલ અમેરીકાના પૂર્વરાષ્ટ્રપ્રમુખ બિલ ક્લિનટન સાથે
200px|thumb|right|જુનું પટેલ ફળીયું
200px|thumb|right|ગાંગપુરનું આધુનિક સ્થાપત્ય
200px|thumb|left|ગાંગપુર હળપતિવાસ
**ગાંગપુર** ભારત દેશના પશ્ચિમ ભાગમાં આવેલ ગુજરાત રાજ્યના દક્ષિણ ભાગમાં આવેલા સુરત જિલ્લામાં આવેલા કુલ ૯ (નવ) તાલુકાઓ પૈકીના એક એવા પલસાણા તાલુકામાં આવેલું  ગામ છે. ભારત દેશને આઝાદી મળી તે અગાઉ આ ગામ ખાતે ગાયકવાડી શાસન હતું, તેમ છતાં ગામવાસીઓએ આઝાદીની લડતમાં પોતાનું સક્રિય યોગદાન આપ્યું હતું. ગામમાં કણબી પટેલો, હરીજનો તેમ જ હળપતિઓની વસ્તી છે. ગામ મુખ્યત્વે ખેતી વ્યવસાય સાથે સંકળાયેલું છે. અહીં મુખ્યત્વે શેરડી, ડાંગર, કેળાં તેમ જ કેરીનું ઉત્પાદન લેવામાં આવે છે.

## ભૂગોળ 
ભૌગોલિક રીતે બારડોલી તાલુકાના મોતા તેમ જપલસાણા તાલુકાના બારસાડી ગામની વચ્ચે **ગાંગપુર** ગામ આવેલુ છે. રાષ્ટ્રીય ધોરી માર્ગ નં. ૬ પર કડોદરા-બારડોલી વચ્ચે ગાંગપુર પાટીયાથી ૧ કિલોમીટરના અંતરે પાકા સડક માર્ગ દ્વારા **ગાંગપુર** ગામ ખાતે જઇ શકાય છે. આ ગામમાં નવું પાટીદાર ફળીયું, નવું પાટીદાર ફળીયું, ૨૮ ગાળા હળપતિવાસ, ૨૨ ગાળા હળપતિવાસ, ૧૧ ગાળા હળપતિવાસ, ડેરી ફળીયું તથા માહ્યાવંશી મહોલ્લો એમ કુલ સાત ફળીયાં આવેલાં છે. ગાંગપુર ખાતે નાની પ્રાથમિક શાળા, પંચાયતઘર, દૂધની ડેરી તેમ જ આંગણવાડી જેવી પાયાની સવલતો પ્રાપ્ય થયેલી છે, પરંતુ અંહીના આગેવાનોના તન-મન-ધનના મુખ્ય સહયોગને કારણે જ સને ૧૯૨૪ના વર્ષમાં ગંગાધરા ખાતે માધ્યમિક શાળાની સ્થાપના શક્ય બની હતી.

## ગૌરવ 
ગાંગપુરના ડો.ભીખુભાઈ નરસિંહભાઈ પટેલ, જેમણે પોતાની શિક્ષક તરીકેની કારકિર્દી વેળા તેમ જ નિવૃત થયા પછી પણ અનેકવાર બહુમાનો મેળવી ગામને ગૌરવ અપાવ્યું છે. આજે પણ તેઓ સહકારી તેમ જ શિક્ષણક્ષેત્રે પોતાની સેવાઓ અગ્રેસર રહી આપી રહ્યા છે.
આ ઉપરાંત ગાંગપુરની નાનકડી **હેનીશા પટેલ** પણ ગામની વિશ્વમાં ઓળખાણ કરાવી ચુકી છે. રાયન ઇન્ટરનેશનલ સ્કૂલમાં અભ્યાસ કરતી આ બાળા ૧૪ વર્ષની નાની વયમાં જાપાનના *ઇન્ટરનેશનલ સોબુકન કરાટે એસોસીએશન*નો **બ્લેક બેલ્ટ** મેળવી ચુકી છે. આ હેનીશા પટેલ એપ્રિલ ૨૦૦૬માં શ્રીલંકામાં કોલંબો ખાતે યોજાયેલ **ત્રીજી ઇન્ટરનેશનલ કરાટે ચેમ્પિયનશીપ**માં ૧૧ વર્ષ કન્યા વિભાગમાં **ગોલ્ડ મેડલ** મેળવી ગામને અનેરું બહુમાન અપાવ્યું છે. 

શ્રેણી:સુરત જિલ્લો
શ્રેણી:પલસાણા તાલુકો
એપ્રિલ ૮

**૮ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૯૮મો(લિપ વર્ષ દરમ્યાન ૯૯મો) દિવસ છે. આ દિવસ પછી વર્ષ પુરું થવામાં ૨૬૭ દિવસ બાકી રહે છે.

## મહત્વની ઘટનાઓ 
* ૧૯૨૯ – ભારતીય સ્વાતંત્ર્યતા સંગ્રામ: દિલ્હી મુખ્ય ધારાગૃહમાં,ભગતસિંહ અને બટુકેશ્વર દત્ત દ્વારા બોમ્બ અને ચોપાનિયા ફેંકાયા. બન્નેની ધરપકડ. 
* ૧૯૫૦ – ભારત અને પાકિસ્તાન વચ્ચે લિયાક્ત-નહેરૂ સંધિ (Liaquat-Nehru Pact).
* ૧૯૫૭ – ઇજીપ્તમાં સુએઝ નહેર ફરી ખોલવામાં આવી.
* ૧૯૮૫ – ભોપાલ દુર્ઘટના: ભારતે 'યુનિયન કાર્બાઇડ' વિરૂધ્ધ ભોપાલ દુર્ઘટના,જેમાં ૨,૦૦૦ લોકોનાં મૃત્યુ અને ૨૦૦,૦૦૦ ને ઇજા થયેલ,માટે મુકદમો દાખલ કર્યો.
* 
## જન્મ 
* ૧૮૮૭-રામનારાયણ વિશ્વનાથ પાઠક, ‘દ્વિરેફ’, ‘શેષ’, સ્વૈરવિહારી’ (૮-૪-૧૮૮૭, ૨૧-૮-૧૯૫૫): વિવેચક, વાર્તાકાર, કવિ, નિબંધકાર, પિંગળશાસ્ત્રી. જન્મ ગાણોલ, ધોળકા તાલુકો, અમદાવાદ જિલ્લો, ગુજરાત, ભારત
* ૧૯૧૫-સાહિત્યકાર, સૌરાષ્ટ્ર યુનિવર્સિટીના પૂર્વ કુલપતિ તેમ જ ગુજરાત સાહિત્ય પરિષદના પુર્વ પ્રમુખ શ્રી યશવંત શુક્લનો જન્મ ઉમરેઠ, તા.ઉમરેઠ, જિ.આણંદ, ગુજરાત, ભારત

## અવસાન 
* ૧૮૫૭ – મંગલ પાંડે, સ્વાતંત્ર્ય સંગ્રામનો પ્રથમ શહીદ (જ. ૧૮૨૭)
* ૧૮૯૪ – બંકિમચંદ્ર ચટ્ટોપાધ્યાય, વંદે માતરમ્ ના રચયિતા, ભારતીય નવલકથાકાર, કવિ, નિબંધકાર અને પત્રકાર (જ. ૧૮૩૮)

## તહેવારો અને ઉજવણીઓ 
* બુદ્ધનો જન્મદિવસ (Buddha's Birthday), જાપાન માં
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
કરડીઆંબા

**કરડીઆંબા** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા ડુંગરાળ તેમજ જંગલ વિસ્તાર ધરાવતા ડાંગ જિલ્લાના આહવા તાલુકામાં આવેલું ગામ છે. આ ગામમાં પ્રાથમિક શાળાની સગવડ પ્રાપ્ય છે. કરડીઆંબા ગામમાં ૧૦૦ ટકા આદિવાસી લોકો વસે છે. તેઓ પરસ્પર સામાન્ય વહેવારમાં ડાંગી ભાષા એટલે કે કુકણા બોલીનો ઉપયોગ કરે છે. આ ગામ જંગલોથી ભરપૂર ડુંગરાળ પ્રદેશમાં આવેલું છે.

આ ગામ ખાતે નાગલી, અડદ, વરાઇ જેવા ધાન્યોના પાક લેવામાં આવે છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ઉપરાંત અહીંના લોકો જંગલમાંથી મહુડાનાં ફુલ તેમ જ બી, ખાખરાનાં પાન, ટીમરુનાં પાન, સાગનાં બી, કરંજના બી જેવી ગૌણ વનપેદાશો એકઠી કરી તેને વેચીને પણ પોતાનું ગુજરાન ચલાવે છે.

## જાણીતા વ્યક્તિઓ 
* સરિતા ગાયકવાડ - એશિયાઈ રમતોત્સવ, ૨૦૧૮ માં ૪ x ૪૦૦ની દોડ સુવર્ણ ચંદ્રક વિજેતા

## સંદર્ભ 
શ્રેણી:આહવા તાલુકો
રામનારાયણ પાઠક

**રામનારાયણ વિશ્વનાથ પાઠક** (ઉપનામ: *દ્રિરેફ*, *શેષ*, *સ્વૈરવિહારી*) ગુજરાતી કવિ અને લેખક હતા. તેમના પર ગાંધીવાદી વિચારોનો ઉંડો પ્રભાવ હતો અને તેમણે વિવેચન, કવિતા, નાટક અને ટૂંકી વાર્તામાં યોગદાન આપ્યું હતું. તેમણે કેટલાક સંપાદનો અને ભાષાંતરો કર્યા હતા. ૧૯૪૬માં તેઓ ગુજરાતી સાહિત્ય પરિષદના પ્રમુખ રહ્યા હતા. ૧૯૪૯માં તેમને *પ્રાચીન ગુજરાતી છંદો* માટે નર્મદ સુવર્ણ ચંદ્રક અને *બૃહદ પિંગળ* માટે ૧૯૫૬માં સાહિત્ય અકાદમી ઍવોર્ડ મળ્યો હતો.

## જીવન 
|left|upright=0.9]]
તેમનો જન્મ ગુજરાતના અમદાવાદ જિલ્લામાં આવેલા ગણોલ ગામમાં ૧૮ એપ્રિલ ૧૮૮૭ના દિવસે થયો હતો. તેમના પિતા શિક્ષક હતા. તેઓ મેટ્રિક પાસ થયા બાદ વધુ આગળ અભ્યાસ કરી વકીલ બન્યા. વકીલાતના વ્યવસાયમાં અઢળક આવક હોવા છતાં તેમાં તેમનો જીવ ન લાગતાં, સાહિત્ય તેમ જ શિક્ષણ જેવાં ટાંચી આવક આપતાં ક્ષેત્રોમાં કાર્ય કરવા લાગ્યા. તેમણે *પ્રસ્થાન* માસિક દ્વારા સાહિત્યના વિવિધ પાસાંઓ સાથે વિશેષ પરિચય કેળવ્યો.

તેમનાં નામમાં બે વાર ર અક્ષર આવતો હોવાને કારણે **દ્વિરેફ** ઉપનામથી વાર્તાઓ પ્રગટ કરી. કાવ્યોની રચનાઓ તેમણે **શેષ** ઉપનામ દ્વારા કરી તેમ જ **સ્વૈરવિહાર** ઉપનામથી હળવી શૈલીના નિબંધો પણ લખ્યા છે.

## અંગત જીવન 
તેમના બીજા લગ્ન હીરા પાઠક સાથે થયેલા, જેઓ કવિયત્રી અને વિવેચક હતા. તેમને કોઇ સંતાન નહોતું. હીરા પાઠકે તેમના અવસાન પામેલા પતિ રામનારાયણને સંબોધીને લખેલ કવિતાનો સંગ્રહ *પરલોકે પત્ર* (૧૯૭૮) પ્રકાશિત કર્યો હતો. તેમણે અત્યંત પ્રશસ્તિ પામેલા વિવેચન ગ્રંથો *આપણું વિવેચનસાહિત્ય* અને *કાવ્યાનુભવ* પણ લખ્યા હતા.

## સર્જન  
### વિવેચન ગ્રંથો 
* અર્વાચીન ગુજરાતી કાવ્યસાહિત્ય (૧૯૩૩)
* અર્વાચીન કાવ્યસાહિત્યનાં વહેણો (૧૯૩૮)
* કાવ્યની શક્તિ (૧૯૩૯)
* સાહિત્યવિમર્શ (૧૯૩૯)
* નર્મદ : અર્વાચીન ગદ્યપદ્યનો આદ્ય પ્રણેતા (૧૯૪૫)
* સાહિત્યાલોક (૧૯૫૪)
* નભોવિહાર (૧૯૬૧)
* આકલન (૧૯૬૪)
* કાવ્યપરિશીલન (૧૯૬૫), નગિનદાસ પારેખ સાથે 
* શરદસમીક્ષા (૧૯૮૦)

### વાર્તાસંગ્રહો 
* દ્વિરેફની વાતો – ૧ (૧૯૨૮)
* દ્વિરેફની વાતો – ૨ (૧૯૩૫)
* દ્વિરેફની વાતો – ૩ (૧૯૪૨)
* ચુંબન અને બીજી વાતો (નગીનદાસ પારેખ સાથે, ૧૯૨૪) આ એક યુરોપિયન વાર્તાનો અનુવાદ છે.

### વાર્તાઓ 
* મુકુન્દરાય
* રજ્નું ગજ
* ખેમી
* બુદ્વીવિજય
* સૌભાગ્યવતી
* જમનાનું પૂર
* કમાલ જમાલની વાર્તા  

### નાટ્યસંગ્રહ 
* ફુલાંગાર અને બીજી કૃતિઓ (૧૯૫૯)

### કાવ્યસંગ્રહ 
* શેષનાં કાવ્યો (૧૯૩૮)
* વિશેષ કાવ્યો (૧૯૫૯) રા. વિ. પાઠક નો મર્ણોપરાંત કાવ્યસંગ્રહ

### પિંગળગ્રંથો 
* પ્રાચીન ગુજરાતી છંદો
* બૃહદપિંગળ (૧૯૫૫)
* મધ્યમ પિંગળ (આ ગ્રંથ મૃત્યુના કારણે અધુરો રહ્યો હતો)

### નિબંધસંગ્રહ 
તેમણે નીચેના હળવા નિબંધો લખ્યાં છે.
* સ્વૈરવિહાર – ૧ (૧૯૩૧)
* સ્વૈરવિહાર – ૨ (૧૯૩૭)

મનોવિહાર (૧૯૫૬) માં ગંભીર નિબંધો આપેલા છે.

## સન્માન 
ઉમાશંકર જોશી એ તેમને "ગાંધી યુગના સાહિત્યગુરુ" તરીકે અને યશવંત શુક્લાએ તેમને ગુજરાતી ટૂંકી વાર્તાના સૌથી ઊંચા શિખર તરીકે ઓળખાવ્યા છે. તેમની ટૂંકી વાર્તા *ઉત્તર માર્ગનો લોપ* ‍(૧૯૪૦) માટે તેમને ૧૯૪૩માં મોતીસિંહજી મહિડા સુવર્ણચંદ્રક પ્રાપ્ત થયો હતો. ૧૯૪૯માં તેમને *પ્રાચીન ગુજરાતી છંદો* માટે હરગોવિંદદાસ કાંટાવાળા પારિતોષિક અને *બૃહદ પિંગળ* માટે ૧૯૫૬માં સાહિત્ય અકાદમી પુરસ્કાર પ્રાપ્ત થયો હતો.

## અવસાન 
૨૧મી ઓગસ્ટ ૧૯૫૫ ના રોજ પાઠકજીનું હ્રદયરોગના હુમલાને કારણે અવસાન થયું.

## પૂરક વાચન 
* 

## સંદર્ભ 
## બાહ્ય કડીઓ 
* 
* 
* ગુજરાતી સાહિત્ય પરિષદ પર પરિચય

શ્રેણી: ગુજરાતી સાહિત્યકાર 
શ્રેણી:વ્યક્તિત્વ
શ્રેણી:નર્મદ સુવર્ણચંદ્રક વિજેતા
શ્રેણી:૧૯૫૫માં મૃત્યુ
શ્રેણી:ગુજરાતી સાહિત્ય પરિષદના પ્રમુખો
શ્રેણી:૧૮૮૭માં જન્મ
યશવંત શુક્લ

**યશવંત પ્રાણશંકર શુક્લ** ગુજરાતી ભાષાના સાહિત્યકાર છે. તેઓ **તરલ**, **વિહંગમ**, **સંસારશાસ્ત્રી** જેવાં વિવિધ ઉપનામોથી ઓળખાય છે.

તેમનો ૮ એપ્રિલ, ૧૯૧૫ના દિવસે ઉમરેઠ, આણંદ જિલ્લો, ગુજરાત, ભારત ખાતે બ્રાહ્મણ પરિવારમાં જન્મ થયો હતો. તેમણે એમ.એ. સુધી અભ્યાસ કર્યો હતો અને અભ્યાસ પુરો થયા પછી તેઓ અધ્યાપન તેમ જ પત્રકારત્વના વ્યવસાય સાથે સંકળાયા હતા. તેમણે શ્રી હ. કા. આર્ટસ્ કૉલેજમાંં આચાર્ય તરીકે વિપુલ સેવાઓ આપેલી છે. તેમણે સાહિત્યક્ષેત્રે અનુવાદક, જીવન ચરિત્ર લેખક, નિબંધકાર, પત્રકાર, વિવેચક, સંપાદક તરીકે કાર્યો કરી સાહિત્યકાર તરીકે વિશેષ નામના મેળવી.

## કારકિર્દી 
* ૧૯૭૪-૭૫: સૌરાષ્ટ્ર યુનિવર્સિટીના કુલપતિ.
* ૧૯૮૩: *ગુજરાતી સાહિત્ય પરિષદ*ના પ્રમુખ.

## મુખ્ય રચનાઓ 
* નિબંધ: કેન્દ્ર અને પરિઘ, કાંતિકાર ગાંઘીજી
* ચરિત્ર: આપણા રવિશંકર મહારાજ
* વિવેચન: ઉપલબ્ધિ, શબ્દાન્તર
* અનુવાદ: સાગરઘેલી, સત્તા, રાજવી
* સંપાદન: આધુનિક ગુજરાતી કવિતા, ગુજરાતી

## સન્માન
* *કેન્દ્ર અને પરિઘ* માટે નર્મદ સુવર્ણ ચંદ્રક (૧૯૮૦)
## બાહ્ય કડીઓ 
* 
* ગુજરાતી સાહિત્ય પરિષદ પર પરિચય

શ્રેણી:વ્યક્તિત્વ
શ્રેણી:સાહિત્યકાર
શ્રેણી:નર્મદ સુવર્ણચંદ્રક વિજેતા
શ્રેણી:ગુજરાતી સાહિત્ય પરિષદના પ્રમુખો
આંબા જંગલ

**આંબા જંગલ** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા વલસાડ જિલ્લામાં આવેલા અને મહારાષ્ટ્ર રાજ્યને અડીને આવેલા એવા કપરાડા તાલુકામાં આવેલું એક ગામ છે. આ ગામમાં પ્રાથમિક શાળા તેમ જ આંગણવાડીની સગવડ પ્રાપ્ય છે. આંબા જંગલ ગામમાં ૧૦૦ ટકા આદિવાસી લોકો વસે છે. આ ગામ જંગલોથી ભરપૂર ડુંગરાળ પ્રદેશમાં આવેલું છે. અહીંના લોકોનો મુખ્ય વ્યવસાય ખેતી અને પશુપાલન છે. અહીં નાગલી, ડાંગર, વરાઇ જેવાં ધાન્યો પાકે છે. અહીંના લોકો કુકણા બોલી બોલે છે, જે ગુજરાતી ભાષાથી એકદમ અલગ હોય છે.

આ ગામથી નજીકનું હવાઇમથક દક્ષિણ દિશામાં મુંબઇ તેમ જ ઉત્તર દિશામાં સુરત ખાતે આવેલું છે.

આંબા જંગલ ગામ પાસે કોલક નદીનું ઉદ્ગમ સ્થાન છે.

શ્રેણી:કપરાડા તાલુકો
શ્રેણી:વલસાડ જિલ્લો
મઘરવાળા (તા. રાજકોટ)

**મઘરવાળા** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા રાજકોટ તાલુકામાં આવેલું એક  ગામ છે. આ ગામ રાજકોટ શહેરની પુર્વ દિશાએ રાજકોટ-અમદાવાદ નેશનલ હાઈવે રોડ ૮-બી ઉપર આવેલુ છે. જે કુવાડવા ગામ પહેલા દક્ષિણ દિશાએ ૩ કિલોમીટરે આવેલુ છે. આ ગામમાં આંગણવાડી, પ્રાથમિક શાળા, પંચાયતઘર, દૂધની ડેરી વગેરે જેવી સગવડો ઉપલબ્ધ થયેલ છે. આ ગામમાં ખેતી અને પશુપાલન મુખ્ય વ્યવસાય છે. ઘઉં, ડાંગર, બાજરો, કપાસ, જીરૂ, મગફળી અને શાકભાજી આ ગામનાં ખેત-ઉત્પાદનો છે. આ ગામમાં પટેલ લોકોની વસ્તી વધારે છે. સુરાણી, ટોપીયા તેમની મુખ્ય અટક છે. તેમજ ગામનાં ઘણા લોકોને રાજકોટ શહેરમાં પોતાની ઈન્ડસ્ટ્રીઝ અને માર્કેટ યાર્ડમાં પેઢી પણ છે.  

શ્રેણી:રાજકોટ તાલુકો
શ્રેણી:સૌરાષ્ટ્ર
ખીજડીયા (રહેવર)

**ખીજડીયા (રહેવર)** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા રાજકોટ તાલુકામાં આવેલું એક ગામ છે. આ ગામ રાજકોટ શહેરની ઈશાન ખુણે કુવાડવા થી વાંકાનેર તરફ જતા માર્ગ ઉપર આવેલું છે. જે જીયાણા ગામનાં બસસ્ટેન્ડની સામે વળીને ૨ કિલોમીટરે આવેલું છે. આ ગામમાં પ્રાથમિક શાળા, પંચાયતઘર, દૂધની ડેરી વગેરે જેવી સગવડો ઉપલબ્ધ થયેલ છે. આ ગામમાં ખેતી અને પશુપાલન મુખ્ય વ્યવસાય છે. ઘઉં, ડાંગર, બાજરો, કપાસ, જીરૂ, મગફળી અને શાકભાજી આ ગામનાં ખેત-ઉત્પાદનો છે. આ ગામમાં રહેવર શાખના દરબાર, આહીર, કોળી, પટેલ અને હરિજન લોકોની વસ્તી છે. જેમાં આ ગામમાં પુર્વે રહેવર શાખના રાજપૂત દરબારોની વસ્તી વધારે હતી, જેથી અને આ ગામનાં લખુભા રહેવર ભુતકાળમાં તાલુકા પ્રમુખ પણ રહી ચુકેલ જેથી આ ગામને ખીજડીયા(રહેવર)ના નામથી ઓળખાય છે.

શ્રેણી:રાજકોટ તાલુકો
શ્રેણી:સૌરાષ્ટ્ર
એપ્રિલ ૯

**૯ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૯૯મો(લિપ વર્ષ દરમ્યાન ૧૦૦મો) દિવસ છે. આ દિવસ પછી વર્ષ પુરું થવામાં ૨૬૬ દિવસ બાકી રહે છે.

## મહત્વની ઘટનાઓ 
* ૧૪૧૩ – હેન્રિ પાંચમો,ઇંગ્લેન્ડ ની ગાદીએ બેઠો. 
* ૧૮૫૮ - ગંગા નદીની નહેરનું ઉદઘાટન
* ૧૯૧૫ - ગાંધીજીએ ભોજનમાં માત્ર પાંચ વસ્તુઓ જ ખાવાનું વ્રત લીધું.
* ૧૯૨૦ - ગાંધીજીએ અંગ્રેજ સરકાર સામે અસહકારની લડતની શરૂઆત કરી.
* ૧૯૫૩ – "વોર્નર બ્રધર્સ" દ્વારા પ્રથમ 'ત્રિપારિમાણીક ચલચિત્ર'(3-D film),"હાઉસ ઓફ્ વેક્સ" રજુ થયું.
* ૧૯૬૭ – પ્રથમ બોઇંગ ૭૩૭ વિમાને પોતાનું પહેલું ઉડાન ભર્યું.
* ૨૦૦૫ – બ્રિટનનાં 'પ્રિન્સ ચાર્લસ' નાં 'કેમિલા પાર્કર' સાથે લગ્ન થયા.

## જન્મ 
* ૧૩૩૬ – તૈમુર લંગ (Tamerlane), મધ્ય એશિયાનો તુર્ક આક્રમણકાર.(અ. ૧૪૦૫)
* ૧૯૪૮ – જયા બચ્ચન,(જયા ભાદુરી), ચલચિત્ર અભિનેત્રી તેમ જ ચલચિત્ર અભિનેતા અમિતાભ બચ્ચનનાં ધર્મપત્ની.
* 

## અવસાન 
* ૧૯૦૧- શ્રીમદ્ રાજચંદ્ર,ગાંધીજીનાં આધ્યાત્મિક ગુરુ.

## તહેવારો અને ઉજવણીઓ 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
એપ્રિલ ૧૦

**૧૦ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૦૦મો(લિપ વર્ષ દરમ્યાન ૧૦૧મો) દિવસ છે. આ દિવસ પછી વર્ષ પુરું થવામાં ૨૬૫ દિવસ બાકી રહે છે.

## મહત્વની ઘટનાઓ 
* ૧૭૧૦ – 'કોપીરાઇટ'ને વ્યવસ્થિત કરતો પ્રથમ કાયદો બ્રિટનમાં દાખલ કરાયો.
* ૧૮૫૭ – મેરઠમાં, ૧૮૫૭નાં સ્વાતંત્ર્યતા સંગ્રામની શરૂઆત થઇ.
* ૧૯૧૨ – "ટાઇટેનિક" (RMS Titanic) આગબોટે,તેની પ્રથમ અને એકમાત્ર સફર માટે,સાઉથમ્પ્ટન,ઇંગ્લેન્ડ,નું બારું છોડ્યું.
* ૧૯૯૪ - ઝારખંડ રાજ્યમાં આવેલા કેડરમા જિલ્લાની રચના આજના દિવસે જુના હજારીબાગ જિલ્લાનું વિભાજન કરીને કરવામાં આવી હતી.

## જન્મ 
* ૧૮૯૪ – શ્રી ઘનશ્યામ દાસ બિરલા, ભારતીય ઉદ્યોગપતિ. (અ. ૧૯૮૩) 
* ૧૯૦૭ - મોતીરામ ગજાનન રાંગણેકર, મરાઠી નાટ્યકાર, નાટ્ય દિગ્દર્શક તેમ જ પત્રકાર.
* ૧૯૧૭ - રોબર્ટ બર્ન્સ વુડવર્ડ, અમેરીકન રસાયણશાસ્ત્રી, નોબેલ પુરસ્કાર વિજેતા.
* ૧૯૪૦ - વર્ષા અડાલજા, ગુજરાતી સાહિત્યકાર.

## અવસાન 
* ૧૫૮૫ – પોપ ગ્રેગરી ૧૩ (Pope Gregory XIII), ગ્રેગોરીયન પંચાંગ ના રચેતા. (જ. ૧૫૦૨) 
* ૧૯૯૫ – મોરારજી દેસાઈ, સ્વાતંત્ર્ય સેનાની અને ભુતપૂર્વ વડાપ્રધાન. (જ. ૧૮૯૬)

## તહેવારો અને ઉજવણીઓ 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
ચૈત્ર સુદ ૧૫

**ચૈત્ર સુદ ૧૫**ને ગુજરાતીમાં **ચૈત્ર સુદ પૂનમ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના છઠ્ઠા મહિનાનો પંદરમો દિવસ છે, જ્યારે શક સંવત મુજબ વર્ષના પહેલા મહિનાનો પંદરમો દિવસ છે.

## તહેવારો અને ઉજવણીઓ
* હનુમાન જયંતી
* જૈન ધર્મ - આયંબીલ ઓળી સમાપ્ત.
* લોકમેળો - ભુરખીયા હનુમાન મંદિર,અમરેલી જિલ્લો
* લોકમેળો - બહુચરાજી, મહેસાણા જિલ્લો માં બહુચરાજીનો પ્રસિધ્ધ ચૈત્રી પૂનમનો મેળો

## સંદર્ભ
----

શ્રેણી:પંચાંગ
શ્રેણી:સમય
ચૈત્ર વદ ૧

**ચૈત્ર વદ ૧**ને ગુજરાતીમાં **ચૈત્ર વદ એકમ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના છઠ્ઠા મહિનાનો સોળમો દિવસ છે, જ્યારે શક સંવત મુજબ વર્ષના પહેલા મહિનાનો સોળમો દિવસ છે.

## તહેવારો અને ઉજવણીઓ
* ચૈત્રી નવરાત્રી પ્રારંભ

## મહત્વની ઘટનાઓ 
*
## જન્મ
*
## અવસાન
*
## સંદર્ભ
----

શ્રેણી:પંચાંગ
શ્રેણી:સમય
યુરેશીયા

અને ઓસ્ટ્રેલિયા સાથે યુરેશિયા]]
ના ગોળા પર]]
યુરોપ + એશિયા ખંડને સંયુક્ત રીતે **યુરેશિયા** કહેવામાં આવે છે.

## સંદર્ભ 
શ્રેણી:ખંડ
એપ્રિલ ૧૧

**૧૧ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૦૧મો (લિપ વર્ષ દરમ્યાન ૧૦૨મો) દિવસ છે. આ દિવસ પછી વર્ષ પુરું થવામાં ૨૬૪ દિવસ બાકી રહે છે.

## મહત્વની ઘટનાઓ 
* ૧૯૦૫ – આલ્બર્ટ આઇનસ્ટાઇને સાપેક્ષતાનો સિદ્ધાંત રજુ કર્યો (special relativity).
* ૧૯૦૯ – તેલ અવીવ શહેરની સ્થાપના થઈ.
* ૧૯૧૯ – આંતરરાષ્ટ્રીય મજુર સંગઠનની રચના થઇ..
* ૧૯૨૧ – રેડિયો પર પ્રથમ વખત, રમત ગમતનો જીવંત, આંખોદેખ્યો, અહેવાલ પ્રસારિત થયો. 
* ૧૯૭૦ – ચંદ્રયાન 'એપોલો ૧૩' નું(Apollo 13) પ્રક્ષેપણ કરાયું. 
* ૧૯૭૬ – પ્રથમ 'પર્સનલ કોમ્પ્યુટર' "એપલ ૧" (Apple I) બનાવાયું.
* ૧૯૭૯ – યુગાન્ડાનાં સરમુખત્યાર 'ઇદી અમીન'ને હટાવાયા.

## જન્મ 
* ૧૮૨૭ – મહાત્મા જ્યોતિબા ફુલે, સમાજ સુધારક (અ. ૧૮૯૦) 
* ૧૮૬૯ – કસ્તુરબા, મહાત્મા ગાંધીનાં ધર્મપત્ની. (અ. ૧૯૪૪)
* ૧૮૮૭ – જામીની રોય, ભારતીય ચિત્રકાર (અ. ૧૯૭૨)

## અવસાન 
* ૨૦૦૯ – વિષ્ણુ પ્રભાકર, હિન્દી ભાષાના લેખક. (જ. ૧૯૧૨)
* ૨૦૧૦ – કૈલાસ ચંદ્ર દાસ, ભારતીય વૈજ્ઞાનિક અને ભુવનેશ્વર ખાતે આવેલા ઉત્કલ વિશ્વવિદ્યાલયમાં રસાયણ વિજ્ઞાન વિભાગના ભુતપૂર્વ પ્રોફેસર.
* ૨૦૧૫ – હનૂત સિંહ રાઠોડ, ભારતીય સેનાના પૂર્વ લેફ્ટિનન્ટ જનરલ. (જ. ૧૯૩૩)

## તહેવારો અને ઉજવણીઓ 
## સંદર્ભ 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
ઉપવાસી બાપુ

**શ્રી ઉપવાસીબાપુ** ગુરુ રામલખનદાસજી શ્રીરામટેકરી જુનાગઢના શિષ્ય હતા. તેઓ ભોજન લેતા ન હતા, એટલે તેમનું નામ ઉપવાસી બાપુ પડ્યું હતું.
તેમનુ સાચું નામ ચત્રભુજદાસજી હતું. તેઓ શ્રીરામના ઉપાસક હતા. નાનપણમાં તેઓ ગુરુ સેવાની સાથેસાથે શ્રીરામટેકરીમાં જે વિદ્યાર્થી રહેતા હતા, તેમના
માટે રસોઈ બનાવીને જમાડતા હતા.

આમ ઘણાં વર્ષો ત્યાં સેવા કરી, પછી ગુરુઆજ્ઞા લઇ ત્યાંથી બરડાના ડુંગરમાં ભ્રુગુઋષિનો આશ્રમ આવેલ છે, ત્યાં ગયા હતા. આ આશ્રમ શિવજીનું મંદિર,
કાલભૈરવની સ્થાપના તથા કુદરતી સૌન્દર્યથી ભરપુર એવી જ્ગ્યા છે. ત્યાં જઇને બાપુએ અખંડ જ્યોત જલાવી હતી, તે આજે પણ જલે છે, ત્યાં બાપુએ
ખુબ જ કઠિન તપ કર્યું.  તેઓ સાતેક  વર્ષ ત્યાં રહ્યા. જગ્યાને સુંદર બનાવીને તેમના સેવક ભાઈશંકરભાઈને જ્ગ્યા સોંપીને ત્યાંથી તેઓ વાંકાનેર રેલ્વેસ્ટેશન
પાસે હનુમાનજીની જ્ગ્યા છે, ત્યાં એકાદ વર્ષ રહીને હનુમાનજીની સેવાપુજા અને તપ કર્યુ.

ત્યાંથી તેઓ મજેવડી ગામમાં આવ્યા. ત્યાં પણ તેમણે ગામના પાદરમાં હનુમાનજીનું મંદિર છે,  ત્યાં આશરે એકાદ બે વર્ષ રહ્યા હતા. ત્યાંથી આગળ જઇને તેઓ
ઉજડા ગામ ગયા અને થોડોક સમય રહ્યા હતા. ત્યારબાદ પાદરીયા ગયા હતા. ત્યાંથી પગલીયાપિરની જગ્યા છે ત્યાં ગયા હતા. ત્યાંથી નાગબાઈની ધારે ગયા અને ત્યાં નાગબાઇનું
મંદિર બનાવ્યું તથા નાગેશ્વર મહાદેવના મંદિરનું નિર્માણ કર્યું.

થોડા વર્ષો આ જગ્યા પર રહ્યા પછી ત્યાંથી ભાદરાગામ ગયા. ત્યાં પણ હનુમાનજીનું મંદિર છે, ત્યાં બાપુ લગભગ અઢારેક વર્ષ રહ્યા હશે. ત્યારબાદ તેઓને ગુર્જર રાજપુત સમાજના
આગેવાનો અને દાણીધાર ટ્રસ્ટના ટ્રસ્ટીઓ બાપુને દાણીધારની જ્ગ્યાના મહંત તરીકે જ્ગ્યામાં લઈ આવ્યા.--D.B.Bhatti ૧૫:૦૯, ૧૧ એપ્રિલ ૨૦૦૯ (UTC)

શ્રેણી:હિંદુ સંત
શ્રેણી:ધાર્મિક વ્યક્તિત્વ
સરધાર (તા. રાજકોટ)

**સરધાર** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા રાજકોટ તાલુકામાં આવેલું એક  ગામ છે. આ ગામ અગ્નિ ખુણામાં રાજકોટ-ભાવનગર રોડ ઉપર રાજકોટ શહેરથી ૩૬ કિ.મી.ના અંતરે આવેલુ છે. રાજાશાહીમાં રાજકોટની ગાદી પહેલા સરધારમાં હતી. આ ગામમાં પ્રાથમિક શાળા, માધ્યમિક શાળા, પોસ્ટ ઓફીસ, પંચાયતઘર, દુધની ડેરી વગેરે જેવી સગવડો ઉપલબ્ધ થયેલ છે. આ ગામમાં ખેતી અને પશુપાલન મુખ્ય વ્યવસાય છે. ઘઉં, ડાંગર, બાજરો, કપાસ, જીરૂ, મગફળી અને શાકભાજી આ ગામનાં ખેત-ઉત્પાદનો છે.

## નામ 
સરધારનું નામ *સરધનરી ધાર*, કાઠિયાવાડની મધ્યમાં આવેલી મુખ્ય ધાર પરથી પાડવામાં આવ્યું હશે એમ મનાય છે. આ ગામ ધારની ટોચ કે માથે આવેલું હોવાથી તેને સરધાર કહે છે. આ ધાર લગભગ ૫૦ કિમી લંબાઇ અને ૧૨-૩૦ મીટર ઉંચાઇ ધરાવે છે.

## ઇતિહાસ 
સરધાર ઘણાં વર્ષો સુધી અકબરના સમય સુધી વાઘેલાઓના શાસન હેઠળ હતું અને ત્યારબાદ સતત આક્રમણો વડે મુસ્લિમો વડે જીતી લેવાયું હતું.

## વસ્તી 
૧૮૭૨ની વસ્તી ગણતરી મુજબ સરધારની વસ્તી ૨,૯૨૨ હતી અને ૧૮૮૧ની વસ્તી ગણતરી મુજબર ૨,૮૦૫ વ્યક્તિઓનો વસવાટ ગામમાં હતો.

## મહત્વના સ્થળો 
આ ગામમાં સ્વામિનારાયણનું મંદીર આવેલું છે.

## જાણીતા વ્યક્તિઓ 
ગુજરાતી સાહિત્ય જગતનાં કવિ અને ગઝલકાર અમૃત ઘાયલ પણ સરધારના વતની હતા. તેમની 'આઠોં જામ ખુમારી' ગઝલ ખુબ પ્રચલિત છે. તેમજ બીજા એક કવિ અને વાર્તાકાર જયંતિલાલ દવે (માણીગર) પણ સરધારના વતની હતાં. જેમણે ગુજરાતીમાં કવિતાઓ અને બાળસાહિત્ય જેવી કૃતિઓ લખી હતી.

 

## સંદર્ભ 
શ્રેણી:રાજકોટ તાલુકો
શ્રેણી:સૌરાષ્ટ્ર
મહીકા (મોલીયા) (તા. રાજકોટ)

**મહીકા(મોલીયા)** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા રાજકોટ તાલુકામાં આવેલું એક  ગામ છે. આ ગામ રાજકોટ-ભાવનગર હાઈવે રોડ ઉપર રાજકોટ શહેરથી ૧૦ કિ.મી.નાં અંતરે આવેલુ છે. આ ગામમાં પ્રાથમિક શાળા, પંચાયતઘર, દૂધની ડેરી, દવાખાનું વગેરે જેવી સગવડો ઉપલબ્ધ થયેલ છે. 

આ ગામ રાજકોટ શહેરને પાણી પુરૂ પાડતા આજી ડેમનાં ઉપરવાસમાં આવેલ છે જેથી આ ગામનો ખેતી અને પશુપાલન મુખ્ય વ્યવસાય છે. ઘઉં, ડાંગર, બાજરો, કપાસ, જીરૂ, મગફળી અને શાકભાજી આ ગામનાં ખેત-ઉત્પાદનો છે. આ ગામ  રાજકોટ શહેરથી નજીકમાંજ આવેલુ હોવાથી ગામમાં રોજગારની દ્રષ્ટિએ ઘણીબધી સગવડો ઉપલબ્ધ છે.

શ્રેણી:રાજકોટ તાલુકો
શ્રેણી:સૌરાષ્ટ્ર
વડાળી (તા. રાજકોટ)

**વડાળી** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા રાજકોટ તાલુકામાં આવેલું એક ગામ છે. રાજકોટ-ભાવનગર હાઈવે રોડ ઉપર આવેલ કસ્તુરબાધામ (ત્રંબા) ગામથી ૩ કિ.મી.એ ડામર રોડ માર્ગે આવેલ છે. આ ગામમાં પ્રાથમિક શાળા, પંચાયતઘર વગેરે જેવી સગવડો ઉપલબ્ધ થયેલ છે. આ ગામની આજુબાજુમાં નાના મોટા ડુંગરો આવેલા છે. ગામની બાજુમાં એક ડુંગર ઉપર શ્રી વિહોત માતાજીનું મંદીર આવેલુ છે.

આ ગામમાં ખેતી અને પશુપાલન મુખ્ય વ્યવસાય છે. ઘઉં, ડાંગર, બાજરો, કપાસ, જીરૂ, મગફળી અને શાકભાજી આ ગામનાં ખેત-ઉત્પાદનો છે.

શ્રેણી:રાજકોટ તાલુકો
શ્રેણી:સૌરાષ્ટ્ર
મોખડી

**મોખડી** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગ અને દક્ષિણ ભાગને જોડતા ભરુચ જિલ્લામાં આવેલા કુલ ૯ (નવ) તાલુકાઓ પૈકીના એક એવા વાલિયા તાલુકાનું એક  ગામ છે. મોખડી ગામમાં ખાસ કરીને આદિવાસી લોકો વસે છે. આ ગામમાં આંગણવાડી, પ્રાથમિક શાળા, પંચાયતઘર, દૂધની ડેરી વગેરે સવલતો પ્રાપ્ય છે.

આ ગામના લોકો વ્યવસાયમાં મુખ્યત્વે ખેતી, ખેતમજૂરી તેમ જ પશુપાલન જેવાં કાર્યો કરે છે. આ ઉપરાંત કેટલાક લોકો સરકારી કે ખાનગી નોકરી પણ કરે છે. જુવાર, તુવર, મકાઈ, કપાસ તથા અન્ય શાકભાજી અહીંના મુખ્ય ખેત-ઉત્પાદનો છે. આ ઉપરાંત કેટલાક લોકો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે.

શ્રેણી:વાલિયા તાલુકો
કદવાલી

**કદવાલી** ભારત દેશના પશ્ચિમ ભાગમાં આવેલા ગુજરાત રાજ્યના ભરુચ જિલ્લાના વાલિયા તાલુકાનું ગામ છે. કદવાલી ગામમાં ખાસ કરીને આદિવાસી લોકો વસે છે.  ગામમાં પ્રાથમિક શાળા, પંચાયતઘર, દુધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન જેવાં કાર્યો કરે છે.
એપ્રિલ ૧૨

**૧૨ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૦૨મો (લિપ વર્ષ દરમ્યાન ૧૦૩મો) દિવસ છે. આ દિવસ પછી વર્ષ પુરું થવામાં ૨૬૩ દિવસ બાકી રહે છે.

## મહત્વની ઘટનાઓ 
* ૧૯૫૫ – પોલિયોની રસી, જે ડો.જોનાસ સાક દ્વારા શોધાયેલ, તે રસીને સલામત અને અસરકારક જાહેર કરવામાં આવી.
* ૧૯૬૧ – યુરિ ગાગારિન (Yuri Gagarin), બાહ્ય અવકાશમાં જનાર પ્રથમ માનવ બન્યો. યાનઃ'વસ્તોક ૧'(Vostok 1). 
* ૧૯૮૧ – અવકાશ યાનનું (Space Shuttle) પ્રથમ પ્રક્ષેપણ : મિશન ('STS-1') પર કોલંબિયા (Columbia)નું પ્રક્ષેપણ.
* 
## જન્મ 
* ૫૯૯ ઇ.પૂ. – મહાવીર સ્વામી, જૈન ધર્મનાં ૨૪માં તિર્થંકર. (અ. ૫૨૭ ઇ.પૂ.)
* ૧૪૮૨ – રાણા સાંગા, મેવાડના સિસોદીયા વંશના રાજા. (અ. ૧૫૨૮)
* ૧૮૮૫ – રાખલદાસ બેનર્જી, ભારતીય પુરાતત્ત્વવિદ અને સંગ્રહાલય નિષ્ણાત, મોહેં-જો-દડોના શોધકર્તા. (અ. ૧૯૩૦)
* ૧૯૧૬ – હીરા પાઠક, ગુજરાતી કવયિત્રી અને વિવેચક. (અ. ૧૯૯૫)
* ૧૯૧૭ – વિનુ માંકડ, ભારતીય ક્રિકેટ ખેલાડી (અ. ૧૯૭૮)

## અવસાન 
* ૨૦૦૬ – ડૉ.રાજકુમાર, કન્નડ ભાષી ચલચિત્ર અભિનેતા અને ગાયક.(જ. ૧૯૨૯)
* ૨૦૧૮ – બ્રીજ ભુષણ કાબરા, ભારતીય સંગીતકાર (જ. ૧૯૩૭)

## તહેવારો અને ઉજવણીઓ 
* આંતરાષ્ટ્રીય માનવ અંતરિક્ષ ઉડ્ડયન દિવસ (:en:International Day of Human Space Flight) યુરી ગાગરિન દ્વારા પ્રથમ સમાનવ અવકાશયાત્રાની આંતરરાષ્ટ્રીય ઉજવણી.

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
અસલકાંટી

**અસલકાંટી** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા વલસાડ જિલ્લામાં આવેલા અને મહારાષ્ટ્ર રાજ્યને અડીને આવેલા એવા કપરાડા તાલુકામાં આવેલું એક ગામ છે. આ ગામમાં પ્રાથમિક શાળા તેમ જ આંગણવાડીની સગવડ પ્રાપ્ય છે. અસલકાંટી ગામમાં ૧૦૦ ટકા આદિવાસી લોકો વસે છે. આ ગામ જંગલોથી ભરપૂર ડુંગરાળ પ્રદેશમાં આવેલું છે. અહીંના લોકોનો મુખ્ય વ્યવસાય ખેતી અને પશુપાલન છે. અંહી નાગલી, ડાંગર, વરાઇ જેવાં ધાન્યો પાકે છે. અહીંના લોકો કુકણા બોલી બોલે છે, જે ગુજરાતી ભાષાથી એકદમ અલગ હોય છે.

આ ગામથી નજીકનું હવાઇમથક દક્ષિણ દિશામાં મુંબઇ તેમ જ ઉત્તર દિશામાં સુરત ખાતે આવેલું છે.

શ્રેણી:કપરાડા તાલુકો
શ્રેણી:વલસાડ જિલ્લો
ચૈત્ર વદ ૪

**ચૈત્ર વદ ૪**ને ગુજરાતીમાં **ચૈત્ર વદ ચતુર્થી** કે **ચૈત્ર વદ ચોથ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના છઠ્ઠા મહિનાનો ઓગણીસમો દિવસ છે, જ્યારે શક સંવત મુજબ વર્ષના પહેલા મહિનાનો ઓગણીસમો દિવસ છે. 

## તહેવારો અને ઉજવણીઓ
* સંકષ્ઠ ચતુર્થી
* મતીયા દેવનો મેળો.(અબડાસા તાલુકાનાં ગુડથર મધ્યે આવેલ પૂજ્યશ્રી મતિયાદેવ સ્થાનક પર ચૈત્ર વદ ત્રીજ અને ચોથ રોજ મેળાનું આયોજન કરવામાં આવે છે.)

## મહત્વની ઘટનાઓ 
*
## જન્મ
## અવસાન
## સંદર્ભ
----

શ્રેણી:પંચાંગ
શ્રેણી:સમય
કુવાડવા (તા. રાજકોટ)

**કુવાડવા** ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા રાજકોટ તાલુકામાં આવેલું એક ગામ છે. રાજકોટ-અમદાવાદ રાષ્ટ્રીય ધોરી માર્ગ નં. ૮-બ રોડ ઉપર ૧૮ કિ.મી.નાં અંતરે આવેલ છે. આ ગામમાં પ્રાથમિક શાળા,માધ્યમિક શાળા,પી.ટી.સી કોલેજ,હોટૅલ મેનેજમેન્ટ કોલેજ, પંચાયતઘર, પોષ્ટ ઓફીસ, દવાખાનું, દૂધની ડેરી, પેટ્રોલ પંપ, વગેરે જેવી સગવડો ઉપલબ્ધ થયેલ છે. તેમ જ આ ગામમાં બનતા પેંડા (દુધની એક બનાવટ) ખુબ જ વખણાય છે. વાંકાનેર જવા માટેનો રસ્તો આ ગામની થોડે આગળથી જ વળે છે.

આ ગામમાં ખેતી, પશુપાલન અને ઉધોગ મુખ્ય વ્યવસાય છે. ઘઉં, ડાંગર, બાજરો, કપાસ,જીરૂ, મગફળી અને શાકભાજી આ ગામનાં ખેત-ઉત્પાદનો છે. આ ગામમાં કપાસ માટેની જીનીંગ મીલો પણ આવેલી છે.
આ ગામની નજીક ગાયત્રી મંદીર અને ત્રીમંદીર જોવાલાયક સ્થળ છે. વોટર પાર્ક પણ જાણીતુ છે.

શ્રેણી:રાજકોટ તાલુકો
શ્રેણી:સૌરાષ્ટ્ર
એપ્રિલ ૧૩

**૧૩ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૦૩મો (લિપ વર્ષ દરમ્યાન ૧૦૪મો) દિવસ છે. આ દિવસ પછી વર્ષ પુરું થવામાં ૨૬૨ દિવસ બાકી રહે છે.

## મહત્વની ઘટનાઓ 
* ૧૭૯૬ – યુ.એસ.માં પ્રથમ હાથી જોવા મળ્યો,જે ભારતથી લાવવામાં આવ્યો.
* ૧૮૨૯ – બ્રિટિશ ધારાસભાએ,રોમન કેથોલિકોને ધાર્મિક સ્વાતંત્ર્ય જાહેર કર્યું. 
* ૧૯૧૯ – જલિયાંવાલા બાગ હત્યાકાંડ : રોલેટ એક્ટના વિરોધમાં એકઠા થયેલા અહિંસક પ્રદર્શનકારીઓ પર જનરલ ડાયર નામના અંગ્રેજ અધિકારીએ ગોળીબાર કરવાનો હુકમ આપ્યો હતો. જેમાં ૪૧ બાળકો સહિત લગભગ ૩૭૯ વ્યક્તિઓના મૃત્યુ થયા હતા અને ૧ હજારથી પણ વધુ લોકો ઇજાગ્રસ્ત થયા હતા. 
* ૧૯૩૯ – ભારતમાં, હિંદુસ્તાની લાલ સેના (Hindustani Lal Sena) (Indian Red Army) ની રચના થઇ,જે બ્રિટિશરો સામે સશસ્ત્ર સંઘર્ષમાં સામેલ થઈ. 
* ૧૯૭૦ – 'એપોલો ૧૩'(Apollo 13) જ્યારે ચંદ્ર તરફ જતું હતું ત્યારે તેની ઓક્સિજન ટાંકી ફાટી, અને ગંભીર નુકશાનને કારણે ચાલકદળ જીવલેણ આપત્તિમાં સપડાયું. 
* ૧૯૭૪ – 'વેસ્ટર્ન યુનિયને', નાસા તથા હ્યુજીસ એરક્રાફ્ટ સાથે સહયોગમાં, યુ.એસ.નો પ્રથમ ભુશ્થિર સંદેશાવ્યવહાર ઉપગ્રહ,'વેબસ્ટાર ૧' નું પ્રક્ષેપણ કર્યું. 
* ૧૯૮૪ – અવકાશ યાન "ચેલેન્જરે",ઉપગ્રહને પુનઃપ્રાપ્તિ,રીપેરીંગ અને પુનઃસ્થાપિત કરી ઉતરાણ કર્યું.

## જન્મ 
* ૧૭૪૩ – થોમસ જેફર્સન, અમેરિકાના ત્રીજા રાષ્ટ્રપતિ. (અ. ૧૮૨૬)
* ૧૯૧૭ – ભોગીલાલ સાંડેસરા, ગુજરાતી વિવેચક, સંપાદક.

## અવસાન 
*
## તહેવારો અને ઉજવણીઓ 
* શીખ કેલેન્ડર (Nanakshahi calendar):
** વૈશાખી (Vaisakhi)

* 'લાઓ' નવ વર્ષનો પ્રથમ દિન. 
* 'થાઇ' નવ વર્ષનો પ્રથમ દિન. 
* 'કંબોડિયન' નવ વર્ષનો પ્રથમ દિન. 

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
ખાલસા

thumb|ખાલસાના પ્રારંભિક અકાલી શીખ યોદ્ધાઓ

**ખાલસા**,એ શબ્દનું મુળ ફારસી ભાષામાં છે, જેનો અર્થ "શુધ્ધ શીખોનો સમુહ" તેવો થાય છે. ખરેખરતો ખાલસાની સ્થાપના "ધર્મયોદ્ધાઓ"નાં સમુહ તરીકે, દશમાં ગુરુ ગુરુ ગોવિંદસિંહ દ્વારા, માર્ચ ૩૦,૧૬૯૯નાં કરવામાં આવેલ. આ નામ ગુરુ દ્વારા તેમનાં તમામ અનુયાયીઓને,'અમૃત સંચાર' સમારોહમાં આપવામાં આવેલ.

ખાલસાનો શબ્દસઃ અર્થ "શુદ્ધ" તેવો થાય છે, જે ફારસીભાષાનાં "ખાલિસ" એટલેકે "શુદ્ધ" પરથી આવેલ છે.

શ્રેણી:શીખ ધર્મ
નાનકશાહી પંચાંગ

**નાનકશાહી પંચાંગ** એ સૌરપંચાંગ છે. જે "શિરોમણી ગુરુદ્વારા પ્રબંધક કમિટિ" દ્વારા અપનાવાયેલું અને શીખ ધર્મની મહત્વની ઘટનાઓને દર્શાવતું પંચાંગ છે. જેની રચનાં પાલસિંહ પુરેવાલ નામની વ્યક્તિએ કરેલી અને તે સને.૧૯૯૮ થી વપરાય છે.

## સંદર્ભ 
શ્રેણી:પંચાંગ
શ્રેણી:શીખ ધર્મ
કોંઢ (વાલિયા)

**કોંઢ (વાલિયા)** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગ અને દક્ષિણ ભાગને જોડતા ભરુચ જિલ્લામાં આવેલા કુલ ૯ (નવ) તાલુકાઓ પૈકીના એક એવા વાલિયા તાલુકાનું એક ગામ છે. કોંઢ ગામમાં ખાસ કરીને આદિવાસી તેમ જ મુસ્લિમ લોકો વસે છે. આ ગામમાં આંગણવાડી, પ્રાથમિક શાળા, પંચાયતઘર, દૂધની ડેરી વગેરે સવલતો પ્રાપ્ય છે.

આ ગામના લોકો વ્યવસાયમાં મુખ્યત્વે ખેતી, ખેતમજૂરી તેમ જ પશુપાલન જેવાં કાર્યો કરે છે. આ ઉપરાંત કેટલાક લોકો સરકારી કે ખાનગી નોકરી પણ કરે છે. જુવાર, તુવર, મકાઈ, કપાસ તથા અન્ય શાકભાજી અહીંના મુખ્ય ખેત-ઉત્પાદનો છે. આ ઉપરાંત કેટલાક લોકો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે.

શ્રેણી:વાલિયા તાલુકો
એપ્રિલ ૧૪

**૧૪ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૦૪મો (લિપ વર્ષ દરમ્યાન ૧૦૫મો) દિવસ છે. આ દિવસ પછી વર્ષ પુરું થવામાં ૨૬૧ દિવસ બાકી રહે છે.

## મહત્વની ઘટનાઓ 
* ૧૬૯૯ – ખાલસા (Khalsa): ખાલસા પંથનો જન્મ, (શીખ ધર્મમાં ભાઈચારો), નાનકશાહી પંચાંગ પ્રમાણે (Nanakshahi calendar). 
* ૧૮૨૮ – 'નોહ વેબસ્ટરે' પોતાના પ્રથમ અંગ્રેજી શબ્દકોષનાં સર્વહક્ક(કોપીરાઇટ) નોંધાવ્યા. (જે હજુ "વેબસ્ટરર્સ ડિક્શનરી" થી પ્રખ્યાત છે.)
* ૧૮૬૦ – પ્રથમ 'પોની એક્સપ્રેસ' (Pony Express) સવાર 'સેક્રેમેન્ટો','કેલિફોર્નિયા' પહોંચ્યો.(અમેરિકાની આ શરૂઆતી ટપાલ સેવા હતી જેમાં ટટ્ટુ,નાનો અશ્વ,સવાર દ્વ્રારા પત્રો મોકલાતા). 
* ૧૮૬૫ – અમેરિકાનાં પ્રમુખ 'અબ્રાહમ લિંકન'ની,ફોર્ડ થિએટરમાં,'જોહન વિલ્ક્સ બૂથ' દ્વારા ગોળી મારી હત્યા કરાઇ. 
* ૧૮૯૪ – થોમસ આલ્વા એડિસને 'કાઇનેટોસ્કોપ' (kinetoscope)નું નિદર્શન કર્યું, જેમાં એક નાનાં કાણા મારફત ચિત્રોની હારમાળા પ્રદર્શિત કરી હલનચલનનો આભાસ ઉત્પન કરાતો હતો.આ સાધન ચલચિત્રનું પુર્વજ ગણાયું. 
* ૧૯૧૨ – બ્રિટિશ યાત્રી જહાજ 'ટાઇટેનિક',ઉત્તર એટલાન્ટીક મહાસાગરમાં,રાત્રે ૧૧:૩૫ વાગ્યે બરફની શિલા સાથે ટકરાયું અને સવાર પડતામાં ડુબ્યું,જેમાં ૧,૫૧૭ લોકોની જાનહાની થઇ. 
* ૧૯૪૪ – મુંબઇ વિસ્ફોટ (૧૯૪૪) (Bombay Explosion (1944)): મુંબઇનાં બંદરમાં ભયાનક વિસ્ફોટને કારણે ૩૦૦ લોકો માર્યા ગયા અને લગભગ ૨ કરોડ પાઉન્ડ (હાલના આશરે ૧.૫ અબજ રૂપિયા)નું આર્થિક નુકશાન થયું. 
* ૧૯૫૬ – શિકાગો,અમેરિકામાં, પ્રથમ 'વિડિયોટેપ'નું નિદર્શન કરાયું.
* ૧૯૮૬ – બાંગ્લાદેશનાં ગોપાલગંજ જિલ્લામાં ૧ કિ.ગ્રા. વજનના કરા (hailstone) પડ્યા,જેનાથી ૯૨ લોકોનાં મૃત્યુ થયા. આ અત્યાર સુધીમાં નોંધાયેલ સૌથી મોટા કરા છે.
* ૨૦૦૩ – માનવ રંગસુત્રિય પરિયોજના (Human Genome Project) પૂર્ણ કરાઇ.જેમાં ૯૯% માનવ રંગસુત્રો (genome)ને, ૯૯.૯૯% ચોક્કસતા સાથે ચોક્કસ ક્રમાંકમાં ઓળખી કાઢવામાં આવ્યા.

## જન્મ 
* ૧૮૯૧ – ડૉ. બી. આર. આંબેડકર, ભારતીય અર્થશાસ્ત્રી, ન્યાયશાસ્ત્રી અને રાજકારણી, પ્રથમ ભારતીય કાયદા અને ન્યાય મંત્રી બંધારણનાં ઘડવૈયા. (અ. ૧૯૫૬) 
* ૧૯૧૯ – કે. સરસ્વતી અમ્મા, મલયાલમ ભાષાના નારીવાદી લેખિકા. (અ. ૧૯૭૫)
* ૧૯૧૯ – શમશાદ બેગમ, ભારતીય ગાયિકા, હિન્દી ફિલ્મોના પ્રારંભિક પાર્શ્વગાયકો પૈકીના એક. (અ. ૨૦૧૩)

## અવસાન 
* ૧૯૫૦ – રમણ મહર્ષિ, તત્ત્વચિંતક. (જ. ૧૮૭૯). 
* ૧૯૬૨ – એમ. વિશ્વેશ્વરૈયા, ભારતીય ઇજનેર, રાજનેતા અને મૈસૂરના ૧૯મા દિવાન. (જ. ૧૮૬૦)
* ૧૯૬૩ – રાહુલ સાંકૃત્યાયન, ભારતીય ભાષાવિદ્ અને સાહિત્યકાર. (જ. ૧૮૯૩)

## તહેવારો અને ઉજવણીઓ 
* આંબેડકર જયંતિ
* ભારતમાં - વૈશાખી (Vaisakhi). 
* આસામ,ભારતમાં - રોંગાલી બિહુ (Rongali Bihu). 
* બિસુ (Bisu),તુલુ નવવર્ષ તરીકે, કાંઠાળ કર્ણાટકમાં.
* ભારતમાં - રાષ્ટ્રીય અગ્નિશમન સેવા દિન

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
મલંગદેવ

**મલંગદેવ** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા તાપી જિલ્લાના કુલ ૭ (સાત) તાલુકાઓ પૈકીના એક એવા સોનગઢ તાલુકાનું ગામ છે. મલંગદેવ ગામમાં ખાસ કરીને આદિવાસી લોકો વસે છે.  ગામમાં પ્રાથમિક શાળા, આંગણવાડી, પંચાયતઘર, દૂધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન જેવાં કાર્યો કરે છે.

આ ગામ સોનગઢથી ઓટા જતા માર્ગ પર તાલુકામથક સોનગઢ થી આશરે ૪૪ કિલોમીટર જેટલા અંતરે  આવેલું છે.

શ્રેણી:સોનગઢ તાલુકો
એપ્રિલ ૧૫

**૧૫ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૦૫મો (લિપ વર્ષ દરમ્યાન ૧૦૬મો) દિવસ છે. આ દિવસ પછી વર્ષ પુરું થવામાં ૨૬૦ દિવસ બાકી રહે છે.

## મહત્વની ઘટનાઓ 
* ૧૮૬૫ – અબ્રાહમ લિંકનનું મૃત્યુ,આગલી સાંજે ગોળીબારમાં ઘવાયેલા.'એન્ડ્રુ જોન્સન' અમેરિકાનાં ૧૭માં પ્રમુખ બન્યા.
* ૧૮૯૨ – 'જનરલ ઇલેક્ટ્રિક કંપની'(GE)ની સ્થાપના.
right|thumb|*ટાઇટેનિક હોનારત*.
* ૧૯૧૨ – ટાઇટેનિક જહાજ આગલી રાત્રે હિમખંડ સાથે અથડાયા બાદ,અઢી કલાક પછી, ડૂબ્યું. 
* ૧૯૨૩ – મધુપ્રમેહ (diabetics)નાં દર્દીઓ માટે ઇન્સ્યુલિન (Insulin) સર્વત્ર ઉપલબ્ધ બન્યું.
*

## જન્મ 
* ૧૪૫૨ – લિઓનાર્દો દ વિન્સી Leonardo da Vinci, ઇટાલિયન ચિત્રકાર (અ. ૧૫૧૯)
* ૧૪૬૯ – ગુરુનાનક, શીખ ધર્મનાં સ્થાપક (અ. ૧૫૩૯)
* ૧૮૦૦ – જેમ્સ ક્લાર્ક રોસ (James Clark Ross), અંગ્રેજ સંશોધક,અન્વેષક (અ. ૧૮૬૨)
* ૧૮૬૨ - પ્રભાશંકર પટ્ટણી, ગુજરાતી સાહિત્યકાર અને રાજપુરુષ. (અ. ૧૯૩૮)
* ૧૮૯૪ – નિકિતા ખ્રૂશ્ચેવ, શીત યુદ્ધ દરમિયાન સોવિયત સંઘના સર્વોચ્ચ નેતા. (અ. ૧૯૭૧)
* ૧૯૨૨ – હસરત જયપુરી, હિન્દી ફિલ્મોના ગીતકાર. (અ. ૧૯૯૯)
* ૧૯૩૭ - મનહર મોદી, ગુજરાતી કવિ અને સાહિત્યકાર. (અ. ૨૦૦૩)
* ૧૯૬૩ – મનોજ પ્રભાકર, ભૂતપૂર્વ ભારતીય ક્રિકેટર.
* ૧૯૭૭ – સુદર્શન પટનાયક, પૂરી, ઓરિસ્સાના ભારતીય રેત કલાકાર (સેન્ડ આર્ટિસ્ટ).

## અવસાન 
* ૧૮૬૫ – અબ્રાહમ લિંકન, અમેરિકાના ૧૬મા પ્રમુખ. (જ. ૧૮૦૯)

## તહેવારો અને ઉજવણીઓ 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
મધુપ્રમેહ

**મધુપ્રમેહ** (અંગ્રેજી: *ડાયાબિટીસ*) એ પર્યાવરણ કે વંશાનુગત કારણોનાં મેળથી, ચયાપચયની ક્રિયાની ખામીને કારણે ઉત્પન થતો રોગ છે. જેનાં પરીણામ સ્વરૂપે રક્તમાં શર્કરાનું પ્રમાણ વધી જાય છે. જે ઘટનાને શાસ્ત્રીયભાષામાં "હાઇપરગ્લાસેમિયા" (hyperglycemia) કહે છે.

## નોંધ 
શ્રેણી:આરોગ્ય
શ્રેણી:રોગ
ચયાપચય

**ચયાપચય** એ જીવનને ટકાવવા માટે, જીવંત કોષોમાં થતી રસાયણિક પ્રતિક્રિયાઓની શૃંખલાઓ છે.આ પ્રક્રિયા અવયવોનાં વિકાસ અને પુનઃઉત્પાદન,તેની સંરચનાઓને ટકાવી રાખવા તથા તેના વાતાવરણને અનુકુળ થવા માટે જરૂરી છે.

શ્રેણી:આરોગ્ય
શ્રેણી:શરીરવિજ્ઞાન
શ્રેણી:માનવ શરીર
સુનયના

**સુનયના** હિન્દુ ધર્મના મહત્વના ગ્રંથો પૈકીના રામાયણ નામના ગ્રંથમાં દર્શાવાયેલું એક સ્ત્રી પાત્ર છે.
આ ગ્રંથમાં દર્શાવ્યા પ્રમાણે **સુનયના** મિથિલાનગરીના રાજા જનકનાં ધર્મપત્ની તેમ જ ભગવાન રામનાં ધર્મપત્ની સીતાનાં માતા હતાં.

સુનયનાનો અર્થ સુંદર નયનો ધરાવતી કન્યા અથવા સ્ત્રી. વર્તમાન સમયમાં પણ આ નામ સામાન્ય રીતે જોવા મળે છે. આ ઉપરાંત સ્ત્રીઓને સંબોધતી વખતે વિશેષણ તરીકે પણ વપરાય છે.

શ્રેણી:રામાયણ
શ્રેણી:પૌરાણિક પાત્રો
કુતુબ મિનાર

right|thumb|200px|કુતુબ પરિસર યુનેસ્કો વિશ્વ ધરોહર તરિકે ઘોષિત છે.
**કુતુબ મીનાર** ભારતમાં દિલ્હી શહેરના દક્ષિણ ભાગમાં આવેલા મહરૌલી વિસ્તારમાં સ્થિત, ઈંટથી બનેલ વિશ્વનો સૌથી ઊંચો મિનારો છે. આની ઊઁચાઈ  ૭૨.૫ મીટર (૨૩૭.૮ ફુટ) અને વ્યાસ ૧૪.૩ મીટર છે, જે ઊપર જઈ શિખર પર ૨.૭૫ મી. (૯.૦૨ ફુટ) થઈ જાય છે. કુતુબ મિનાર મુળ રૂપથી સાત માળનો હતો પણ હવે તે પાંચ માળનો રહી ગયો છે. આમાં ૩૭૯ પગથીયા છે. મિનારાની ચારે તરફ બનેલા આંગણામાં ભારતીય કળાના ઘણા ઉત્કૃષ્ટ નમૂના છે, જેમાંથી અનેક આના નિર્માણ કાળ સન ૧૧૯૩ની પૂર્વેના છે. આ પરિસર યુનેસ્કો દ્વારા વિશ્વ ધરોહરના રૂપમાં સ્વીકૃત કરાયું છે.

## ઇતિહાસ 
ભારતીય પુરાતત્વ સર્વેક્ષણ વિભાગ અનુસાર, આના નિર્માણ પૂર્વે અહીં સુંદર ૨૦ જૈન મંદિર બનેલા હતા. તેમને ધ્વસ્ત કરી તે સામગ્રીથી વર્તમાન ઇમારતો બની. અફઘાનિસ્તાનમાં સ્થિત, જામના મિનારથી પ્રેરિત તથા તેનાથી આગળ નીકળવાની ઇચ્છાથી, દિલ્હીના પ્રથમ મુસ્લિમ શાસક કુતુબુદ્દીન ઐબકે કુતુબ મિનાર નું નિર્માણ સન ૧૧૯૩માં  આરંભ કરાવ્યું, પરંતુ માત્ર આનો પાયો જ  બનાવી શકાયો. તેના અનુગામી ઇલ્તુતમિશએ આમાં ત્રણ માળ વધાર્યા, અને સન ૧૩૬૮માં ફીરોજશાહ તુઘલકએ પાંચમો અને અંતિમ માળ બનાવડાવ્યો. ઐબકથી તુઘલક સુધી સ્થાપત્ય તથા વાસ્તુ શૈલીમાં બદલાવ, અહીં સ્પષ્ટ જોઈ શકાય છે. મિનારાને લાલ બલુઆ પત્થરથી બનાવડાવ્યો છે, જેના પર કુરાનની આયતોની તથા ફૂલ વેલોની સુક્ષ્મ નક્શી કરાઈ છે. કુતુબ મિનાર પુરાતન દિલ્હી શહેર, ઢિલ્લિકાના પ્રાચીન કિલ્લા લાલકોટના અવશેષો પર બન્યો છે. ઢિલ્લિકા અંતિમ હિન્દુ રાજાઓ તોમર અને ચૌહાણની રાજધાની હતી. 

આ મિનારાના નિર્માણ ઉદ્દેશ્ય માટે કહેવાય છે કે આને કુવ્વત-ઉલ-ઇસ્લામ મસ્જિદથી અજાન દેવા, નિરીક્ષણ તથા સુરક્ષા કરવા કે ઇસ્લામના દિલ્હી પર વિજયના પ્રતીકના રૂપમાં બનાવાયો. આના નામના વિષયમાં પણ વિવાદ છે. અમુક પુરાતત્વવિદોનો  મત છે કે આનું નામ પ્રથમ તુર્કી સુલ્તાન કુતુબુદ્દીન ઐબકના નામ પરથી પડ્યું, અમુક લોકો એમ માને છે કે આનું નામ બગદાદના પ્રસિદ્ધ સંત કુતુબુદ્દીન બખ્તિયાર કાકી ના નામ પર છે, જે ભારતમાં વસવાટ કરવા આવ્યાં હતાં. ઇલ્તુતમિશ તેમનો ખૂબ આદર કરતો હતો, માટે કુતુબ મિનારાને આ નામ આપવામાં આવ્યું. આના શિલાલેખ અનુસાર, આનું સમારકામ તો ફિરોજ શાહ તુઘલકે (૧૩૫૧–૮૮) અને સિકંદર લોધીએ (૧૪૮૯–૧૫૧૭)માં કરાવડાવ્યું. મેજર આર. સ્મિથે આનો જીર્ણોદ્ધાર ૧૮૨૯માં કરાવડાવ્યો હતો.

## ઝાંખી 

Image:Qutub minar.JPG|સમીપસ્થ ભવન સમૂહ
Image:Qutub Minar (1).jpg|કુતુબ મીનાર મસ્જિદ સાથે
Image:Minar-height.jpg|મુખ્ય દ્વારમાંથી જોતા
Image:Qutb_Complex_Iron_Pillar_Sunset.JPG|ડૂબતા સૂર્યના પ્રકાશમાં લોહ સ્તંભ
Image:Qutb_Complex_Alai_Minar.JPG|અલા-ઈ-મીનાર
Image:Qutb_Complex_Pillars.JPG|જૈન મંદિરોના તૂટેલા અવશેષોથી બનેલ મસ્જિદ
Image:Qutb_Minar_Minaret_Delhi_India.jpg|કુતુબ મિનાર પર કરેલી નાજુક નક્શી
Image:Qutub Jain Statue Pic.JPG|તૂટેલ મન્દિરોની મહાવીરજી ની મૂર્તિ

## સંદર્ભ 
## બાહ્યકડીઓ 
* રાતની રોશનીમાં કુતુબ મિનાર 
* કુતુબ મિનારની ઉપગ્રહ તસવીર, પડછાયા પરથી કુતુબને ઓળખી શકાય છે
* કુતુબ મિનાર ઝડપથી ઝૂકી રહ્યો છે. - એક સમાચાર (TCN News)

* કવ્વાત અલ-ઇસ્લામ મસ્જિદ
* દિલ્હીનાં જોવાલાયક સ્થળોમાં કુતુબ મીનાર 
* કુતુબ મિનારનું સચિત્ર દર્શન (Downloadable photos Qutab Minar) 
* ૧૯મી સદીની તસવીરો (photography by Eugene Clutterbuck Impey) 
* The self healing Alloy: કુતુબ મિનારનું વિશિષ્ઠ પ્રકારનું લોખંડ

શ્રેણી:સ્થાપત્ય
શ્રેણી:દિલ્હી
લારા દત્તા

**લારા દત્તા** (એપ્રિલ ૧૬ ૧૯૭૮), ભારતીય અભિનેત્રી છે. જેમણે સને ૨૦૦૦ માં "જગત સુંદરી" (મિસ યુનિવર્સ)નો ખિતાબ મેળવેલો.

## જીવન
લારા દત્તાનો જન્મ ગાઝીયાબાદ,ઉત્તર પ્રદેશમાં એપ્રિલ ૧૬, ૧૯૭૮નાં રોજ થયેલો. તેમનાં પિતા વિંગ કમાન્ડર (નિવૃત) એલ.કે. દત્તા અને માતા જેનિફર દત્તા છે. તેમને બે મોટી બહેનો છે, જેમાની એક ભારતીય વાયુ દળમાં સેવા આપે છે. એક નાની બહેન પણ છે. દત્તા કુટુંબ ૧૯૮૧માં બેંગલોર આવ્યું જ્યાં તેણીએ 'સેન્ટ ફ્રાન્સિસ ઝેવિયર ગર્લસ હાઇસ્કુલ'માં પોતાનું ઉચ્ચતર માધ્યમિક શિક્ષણ લીધું. તેણીએ મુંબઇ વિશ્વવિદ્યાલયમાંથી અર્થશાસ્ત્રમાં સ્નાતકની ઉપાધી મેળવી.

## બાહ્ય કડીઓ
* લારા દત્તાની અધિકૃત વેબસાઇટ  

શ્રેણી:અભિનેત્રી
શ્રેણી:વ્યક્તિત્વ
શ્રેણી:બોલીવુડ
શ્રેણી:૧૯૭૮માં જન્મ
એપ્રિલ ૧૬

**૧૬ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૦૬મો (લિપ વર્ષ દરમ્યાન ૧૦૭મો) દિવસ છે. આ દિવસ પછી વર્ષ પુરું થવામાં ૨૫૯ દિવસ બાકી રહે છે.

## મહત્વની ઘટનાઓ 
* ૧૮૫૩ – ભારતમાં પ્રથમ યાત્રી રેલવે સેવાની શરૂઆત, જે બોરીબંદર,મુંબઇથી થાણે સુધી શરૂ કરાઇ. 
* ૧૯૧૨ – 'હેરિએટ ક્વિમ્બી'(Harriet Quimby),હવાઇ જહાજ દ્વારા ઉડીને 'ઇંગ્લિશ ખાડી' પસાર કરનાર પ્રથમ મહિલા બની. 
* ૧૯૧૯ – જલિયાંવાલા બાગ હત્યાકાંડના વિરોધમાં ગાંધીજીએ "પ્રાર્થના અને અનશન" દિવસ મનાવ્યો. 
* ૧૯૭૨ – 'એપોલો ૧૬' અવકાશયાનનું,'કેપ કાનવેરલ',ફ્લોરિડા, મથકેથી પ્રક્ષેપણ કરાયું. 
*

## જન્મ 
* ૧૮૪૮ – કંદુકૂરી વીરેશલિંગમ્, મદ્રાસ પ્રેસિડેન્સી, બ્રિટિશ ઇન્ડિયાના સામાજિક સુધારક અને લેખક તથા તેલુગુ નવસર્જન ચળવળના પિતા (અ. ૧૯૧૯)
* ૧૮૮૪ – પ્રતુલચંદ્ર ગાંગુલી, ભારતીય ક્રાંતિકારી (અ. ૧૯૫૭)
* ૧૮૮૫ – ઉલ્લાસકર દત્ત, અનુશીલન સમિતિ અને બંગાળના *યુગાંતર* સાથે સંકળાયેલા ભારતીય ક્રાંતિકારી (અ. ૧૯૬૫)
* ૧૮૮૯ – ચાર્લી ચૅપ્લિન,  અંગ્રેજી હાસ્ય કલાકાર અને ફિલ્મ દિગ્દર્શક (અ. ૧૯૭૭)
* ૧૯૦૩ – સ્નેહરશ્મિ (ઝીણાભાઈ રતનજી દેસાઈ), ગુજરાતી કવિ (અ.૧૯૯૧)
* ૧૯૨૪ – મદનજીત સિંઘ, ભારતીય રાજદ્વારી, ચિત્રકાર, ફોટોગ્રાફર અને લેખક (અ. ૨૦૧૩)
* ૧૯૬૩ – સલીમ મલિક, પાકિસ્તાની ક્રિકેટ ખેલાડી
* ૧૯૭૮ – લારા દત્તા, ચલચિત્ર અભિનેત્રી
*

## અવસાન 
* ૧૮૫૦ – મેરી તુસાદ(Marie Tussaud), 'મેડમ તુસાદનું મીણનાં પુતળાઓનું સંગ્રહાલય'નાં સ્થાપક.(જ. ૧૭૬૧) 
* ૧૯૬૬ – નંદલાલ બોઝ, આધુનિક ભારતીય કલાના પ્રણેતા. (જ. ૧૮૮૨)

## તહેવારો અને ઉજવણીઓ 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
બોરદા

**બોરદા** ભારત દેશના પશ્ચિમ ભાગમાં આવેલા ગુજરાત રાજ્યના તાપી જિલ્લાના સોનગઢ તાલુકાનું ગામ છે. બોરદા ગામમાં ખાસ કરીને આદિવાસી લોકો વસે છે. ગામમાં પ્રાથમિક શાળા, સરકારી આર્યુવેદિક દવાખાનું, પંચાયતઘર, દુધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન જેવાં કાર્યો કરે છે.

વાજપુર ગામનો જૂનો વિસ્તાર ઉકાઇ બંધના સ્ત્રાવ વિસ્તારમાં આવતા ડુબાણમાં ગયેલ હોવાથી ગામના વિસ્થાપિતોને આ ગામ નજીક સ્થાપિત કરવામાં આવેલ છે.

શ્રેણી:સોનગઢ તાલુકો
બેપાડા

**બેડપાડા** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા તાપી જિલ્લાના કુલ ૭ (સાત) તાલુકાઓ પૈકીના એક એવા સોનગઢ તાલુકાનું ગામ છે. બેડપાડા ગામમાં ખાસ કરીને આદિવાસી લોકો વસે છે.  ગામમાં પ્રાથમિક શાળા, આંગણવાડી,  પંચાયતઘર, દુધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન જેવાં કાર્યો કરે છે.

શ્રેણી:સોનગઢ તાલુકો
પાંચસીમ

**પાંચસીમ** ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગ અને દક્ષિણ ભાગને જોડતા ભરુચ જિલ્લામાં આવેલા કુલ ૯ (નવ) તાલુકાઓ પૈકીના એક એવા નેત્રંગ તાલુકાનું એક  ગામ છે. પાંચસીમ ગામમાં ખાસ કરીને આદિવાસી લોકો વસે છે. આ ગામમાં આંગણવાડી, પ્રાથમિક શાળા, પંચાયતઘર, દૂધની ડેરી વગેરે સવલતો પ્રાપ્ય છે.

આ ગામના લોકો વ્યવસાયમાં મુખ્યત્વે ખેતી, ખેતમજૂરી તેમ જ પશુપાલન જેવાં કાર્યો કરે છે. આ ઉપરાંત કેટલાક લોકો સરકારી કે ખાનગી નોકરી પણ કરે છે. જુવાર, તુવર, મકાઈ, કપાસ તથા અન્ય શાકભાજી અહીંના મુખ્ય ખેત-ઉત્પાદનો છે. આ ઉપરાંત કેટલાક લોકો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે.

શ્રેણી:નેત્રંગ તાલુકો
ડોલવણ

**ડોલવણ** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા તાપી જિલ્લાના ડોલવણ તાલુકાનું ગામ અને મુખ્ય મથક છે. ડોલવણ ગામમાં ખાસ કરીને આદિવાસી લોકો વસે છે. ગામમાં પ્રાથમિક શાળા, માધ્યમિક શાળા, સરકારી આયુર્વેદ હોસ્પીટલ, પોલીસ ચોકી, આંગણવાડી, પંચાયતઘર, ખેતીનાં ઉત્પાદનોની વેચાણ માટેનો એકમ, દૂધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન અને નોકરી જેવાં કાર્યો કરે છે. આ ગામ આસપાસમાં આવેલાં ગામોનું કેન્દ્ર હોવાને કારણે અહીં નાનું બજાર વિકસ્યું છે.

## ભૂગોળ 
આ ગામ વાપી-શામળાજી રાજ્ય ધોરી માર્ગ નં. ૫ અ પર આવેલું છે. આ ઉપરાંત આ ગામ તાલુકા તેમ જ જિલ્લા મથક ડોલવણ સાથે રાજ્ય ધોરી માર્ગ વડે જોડાયેલું છે. ડોલવણ ચાર રસ્તા પરથી પૂર્વ દિશામાં પાટી, પશ્ચિમ દિશામાં વલવાડા, ઉત્તર દિશામાં ડોલવણ તેમ જ બુહારી અને દક્ષિણ દિશામાં ઉનાઇ જવાય છે.

આ ગામ ખાસ કરીને ભીંડા ની ખેતી માટે જગ વિખ્યાત છે.

## જાણીતા વ્યક્તિઓ 
* અમરસિંહ ચૌધરી - ગુજરાત રાજ્યના ભુતપૂર્વ મુખ્ય પ્રધાન.

શ્રેણી:ગુજરાતનાં તાલુકા મથકો
શ્રેણી:ડોલવણ તાલુકો
આટ

**આટ** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા નવસારી જિલ્લામાં આવેલા કુલ ૬ (છ) તાલુકાઓ પૈકીના એક એવા જલાલપોર તાલુકાનું ગામ છે. આટ ગામમાં ખાસ કરીને કોળી પટેલો વસે છે. ગામમાં પ્રાથમિક શાળા, માધ્યમિક શાળા, આંગણવાડી, પંચાયતઘર, દુધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, માછીમારી, ખેતમજૂરી, પશુપાલન જેવાં કાર્યો કરે છે.

શ્રેણી:જલાલપોર તાલુકો
ડાંભેર

**ડાંભેર** ભારત દેશના પશ્ચિમ ભાગમાં આવેલા ગુજરાત રાજ્યના નવસારી જિલ્લાના જલાલપોર તાલુકાનું ગામ છે. ડાંભેર ગામમાં ખાસ કરીને કોળી પટેલ અને દેસાઈ ભાઈઓ વસે છે. ગામમાં પ્રાથમિક શાળા, આંગણવાડી, પંચાયતઘર, દૂધની ડેરી, શિવ મંદિર, રાધા કૃષ્ણ મંદિર વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન જેવાં કાર્યો કરે છે. ખેત ઉત્પાદનમાં ડાંગર, શેરડી મહત્વના પાક છે.

શ્રેણી:જલાલપોર તાલુકો
બાબરઘાટ

**બાબરઘાટ** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા તાપી જિલ્લાના ઉચ્છલ  તાલુકાનું ગામ છે. બાબરઘાટ ગામમાં ખાસ કરીને આદિવાસીઓ વસે છે. આ ગામમાં પ્રાથમિક શાળા, આંગણવાડી, પંચાયતઘર, દુધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન જેવાં કાર્યો કરે છે."બાબરઘાટ ગામ" મુખ્ય ધોરીમાર્ગ થી ૩૦ મીટરનાં અંતરે વસેલુ છે, અને તાલુકા મથક ઉચ્છલ થી તે ૬.૫ કિ.મી દુર આવેલું છે. તે ૧,૦૨૬ યાર્ડમાં વિસ્તરેલું ગામ છે.

શ્રેણી:ઉચ્છલ તાલુકો
ખાબદા

300px|thumb|right| ખાબદા પ્રાથમિક શાળાનું મેદાન
**ખાબદા** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા તાપી જિલ્લામાં આવેલા ઉચ્છલ તાલુકાનું ગામ છે. ૨.૦૬૦ યાર્ડ વિસ્તારમાં ફેલાયેલા ખાબદા ગામમાં ખાસ કરીને આદિવાસીઓ વસે છે. આ ગામમાં પ્રાથમિક શાળા, આંગણવાડી, પંચાયતઘર, આશ્રમ શાળા, દૂધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી અને પશુપાલન
જેવાં કાર્યો કરે છે.

"ખાબદા" ગામ દેવચાંદની નદીના કિનારે વસેલું છે. પહેલાંના સમયમાં જ્યારે દેવચાંદની નદી પર પુલ ન હતો, ત્યારે નવાપુર જવા માટે ઉચ્છલ જવું પડતું હતું, પરંતુ ઇ. સ. ૨૦૦૮માં દેવચાંદની નદી પર પુલ બન્યા બાદ ખાબદા ગામથી નવાપુર જવા માટેનો ટુંકો અને સરળ રસ્તો બન્યો છે,ખાબદા ગામ તાલુકા મથક ઉચ્છલથી ૫.૫ કિ.મી નાં અંતરે છે જ્યારે નવાપુર થી ૩.૫૦ કિ.મી નાં અંતરે છે. જેથી હવે ગામનો વિકાસ ઝડપી બન્યો છે. પાણીનો લાભ મળવાથી અહીંની મોટાભાગની ખેતી પિયત છે. ખાબદા ગામથી લગભગ ૨ કિ. મી. પછી મહારાષ્ટ્ર રાજ્ય ચાલુ થઇ જાય છે. ગામની અંદરથીજ મહારાષ્ટ્ર રાજ્યના અંદરનાં ગામોમાં જવાનો રસ્તો પણ પસાર થાય છે. ભૌગોલીક પરિસ્થિતિની અનુકુળતાને કારણે આ ગામ ભવિષ્યમાં મોટા જંકશન તરીકે વિકસી શકે તેમ છે.
## જોવાલાયક સ્થળો 
**દેવચાંદની નો ચેકડેમ**:દેવચાંદની નદી પર અહીં નાનો ચેકડેમ બાંધવામાં આવ્યો છે, જેનાથી નાનુ પરંતુ સુંદર જળાશય બન્યું છે.ચોમાસા દરમ્યાન તે જોવાલાયક હોય છે.

શ્રેણી:ઉચ્છલ તાલુકો
જામલી (ઉચ્છલ)

300px|thumb|right|જાંમલીનું ગાઢ જંગલ
**જામલી (ઉચ્છલ)** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા તાપી જિલ્લાના ઉચ્છલ  તાલુકાનું ગામ છે. જામલી ગામમાં ખાસ કરીને આદિવાસીઓ વસે છે. આ ગામમાં પ્રાથમિક શાળા, આંગણવાડી, પંચાયતઘર, દૂધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન જેવાં કાર્યો કરે છે.
ઉચ્છલ તાલુકાના સૌથી પછાત ગામમાં તેની ગણતરી થાય છે. તે ગીચ જંગલમાં વસેલું ગામ છે. ગાઢ જંગલમાં હજુ પણ હરણ, દિપડા, સસલાં વગેરે પ્રાણીઓ મળી આવે છે. વળી આ જંગલને અડોઅડ ઉકાઈ બંધનું વિશાળ સરોવર પણ આવેલું છે. તેથી મુખ્ય રસ્તા સાથે જોડતો રસ્તો હજુ પણ બન્યો નથી. અહીંનું પ્રાકૃતિક સૌંદર્ય અપાર હોવાથી આ ગામ જોવા લાયક છે.ગામથી મુખ્ય ધોરીમાર્ગ આશરે ૮.૫૦ કિ.મી જેટલો દુર છે અને તાલુકામથક ઉચ્છલથી તે ૨૨ કિ.મી દુર આવેલ છે. આ ગામ ૧,૬૨૩ ચોરસ યાર્ડ વિસ્તારમાં ફેલાયેલું છે.

શ્રેણી:ઉચ્છલ તાલુકો
ભીતબુદ્રક

**ભીતબુદ્રક કે ભીતભુદ્રક** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા તાપી જિલ્લાના ઉચ્છલ  તાલુકાનું ગામ છે. ભીતબુદ્રક ગામમાં ખાસ કરીને આદિવાસીઓ વસે છે. આ ગામમાં પ્રાથમિક શાળા, આંગણવાડી, પંચાયતઘર, દુધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન જેવાં કાર્યો કરે છે. ઉચ્છલ તાલુકાનું તે વિકસીત ગામ છે. તે તાલુકામથક ઉચ્છલથી ૨ કિ.મી નાં અંતરે વસેલુ ગામ છે, ગામનો વિસ્તાર ૧,૨૮૦ યાર્ડ છે. તે રંગાવલી નદી નાં કિનારે વસેલુ હોવાથી પાણી આધારીત પિયતખેતી થાય છે.

## જોવાલાયક સ્થળો 
**બાયોગેસ પ્લાન્ટઃ** ભીતબુદ્રક ગામમાં તાલુકાનો પ્રથમ મધ્યમ કક્ષાનો સામુહિક બાયોગેસ પ્લાન્ટ બનાવવામાં આવ્યો છે.જેમાં થી ગેસ ઉત્પન્ન કરી ઘરેઘરે પાઈપથી રસોઈ માટે ગેસ પહોચાડવાની સિધ્ધી મેળવી છે. ઉપરાંત તેનાથી ગામની સ્વર્છતા તો જળવાયજ છે સાથે સાથે ખેતીમાટે ઉપયોગી એવું સેન્દ્રીય ખાતર પણ મળી રહે છે,જે બદલ આ ગામને એવોડ પણ મળેલ છે.**નદી કીનારાનો બગીચો:**સમગ્ર ઉચ્છલ તાલુકામાં બગીચો ધરાવતુ આ એકમાત્ર ગામ છે. જેને ગામનાં લોકોએ સ્વખર્ચે બનાવ્યો છે. નદીનાં કિનારે હોવાથી તે ઘણોં જ સુંદર લાગે છે. અવારનવાર તેમાં ધાર્મીક આયોજનો પણ થતા રહે છે.**રંગાવલી નદીનો વિયર-ડેમ**:સરકારી સહાયતાની મદદથી અંહી નદી પર વિયર-ડેમ બાંધવામાં આવ્યો છે જેથી પાણીનોં સંગ્રહ પણ થતો રહે છે અને પુલ પરથી નદી ના સામેનાં ગામો તરફ જવા માંટે ઉચ્છલ સુધી જવુ પડતું નથી

શ્રેણી:ઉચ્છલ તાલુકો
આડદા (તા. નિઝર)

**આડદા** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા તાપી જિલ્લાના કુલ ૭ (સાત) તાલુકાઓ પૈકીના એક એવા નિઝર તાલુકાનું ગામ છે. આડદા ગામમાં ખાસ કરીને આદિવાસીઓ વસે છે. આ ગામમાં પ્રાથમિક શાળા, આંગણવાડી, પંચાયતઘર, દૂધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી તેમ જ પશુપાલન જેવાં કાર્યો કરે છે. ગામના લોકો ખાસ કરીને જુવાર, કપાસ,મકાઇ,તુવેર, તેમ જ અન્ય શાકભાજીની ખેતી કરે છે.

શ્રેણી:નિઝર તાલુકો
ઇનામા

**ઇનામા** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા તાપી જિલ્લાના કુલ ૭ (સાત) તાલુકાઓ પૈકીના એક એવા વાલોડ તાલુકાનું ગામ છે. ઇનામા ગામમાં ખાસ કરીને આદિવાસી લોકો વસે છે.  ગામમાં પ્રાથમિક શાળા, પંચાયતઘર, દુધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન અને નોકરી જેવાં કાર્યો કરે છે. ડાંગર, શેરડી, કેરી, પપૈયાં, કેળાં તેમ જ વિવિધ પ્રકારનાં શાકભાજી આ ગામનાં ખેત ઉત્પાદનો છે.

શ્રેણી:વાલોડ તાલુકો
વડપાડા (નેસુ)

**વડપાડા (નેસુ)** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા તાપી જિલ્લાના ઉચ્છલ  તાલુકાનું ગામ છે. વડપાડા ગામમાં ખાસ કરીને આદિવાસીઓ વસે છે. આ ગામમાં પ્રાથમિક શાળા, આંગણવાડી, પંચાયતઘર, દુધની ડેરી વગેરે સવલતો પ્રાપ્ય છે. ગામના લોકો વ્યવસાયમાં મુખ્યત્વે ખેતી, ખેતમજૂરી, પશુપાલન જેવાં કાર્યો કરે છે.ઉચ્છલ તાલુકામાં વડપાડા નામથી ૨ ગામો છે. પણ આ ગામ નેસુ નદીનાં કિનારે હોવાથી તેને વડપાડા નેસુ તરીકે ઓળખવામાં આવે છે.નદી કીનારે હોવાથી આ ગામની જમીન ફળદ્રુપ છે.વળી તેના પાછળના ભાગથી જાંમલી ગામનુ ગીચ જંગલ પણ આવેલુ છે.

શ્રેણી:ઉચ્છલ તાલુકો
ચ્યવન ઋષિ

ભારતીય ઉપખંડમાં પ્રાચીન અને મહત્વના એવા હિંદુ ધર્મના મહાકાવ્ય એવા મહાભારત ગ્રંથમાં વર્ણવ્યાનુસાર શુક્રાચાર્યના ભાઈ **ચ્યવન ઋષિ**, ભૃગુ ઋષિ અને પુલોમા દેવીના પુત્ર હતા. 
ચ્યવન ઋષિ વિશેષ કરીને આયુર્વેદના જ્ઞાતા હતા. તેમના નામ ઉપરથી આંબળાંમાંથી બનાવવામાં આવતા પ્રાશને 'ચ્યવનપ્રાશ' તરીકે ઓળખવામાં આવે છે.

શ્રેણી:ઋષિઓ
શ્રેણી:મહાભારત
જૈમિનિ

કૃષ્ણ દ્વેપાયન ભગવાન વેદવ્યાસ ના શિષ્ય **જૈમિનિ** એક મોટા ઋષિ હતા. તેઓ પૂર્વમીમાંસાદર્શનના પ્રવર્તક ઋષિ અને પૂર્વમીમાંસા નામનો તત્ત્વજ્ઞાનનો બહુ અટપટો શાસ્ત્રીય સૂત્રમય ગ્રંથ ના રચયિતા પણ છે. આ ગ્રંથ માં કર્મ કરવાથી જ મોક્ષ મળે છે એવો સિદ્ધાંત તેમણે સ્થાપિત કર્યો હતો. ઉત્તરમીમાંસા અથવા વેદાંત તેમના ગુરુ કૃષ્ણ દ્વૈપાયને બનાવેલ છે. આ ગ્રંથોમાં વેદવ્યાસે એના જૈમિનિ ઋષિના પક્ષનું ખંડન કર્યું છે. 

## તેમના કાર્યો 
### પૂર્વ મિમાંસા સૂત્ર 
જૈમિનિ ખાસ કરીને તેમના પૂર્વ મીમાંસા સૂત્ર એટલે કે કર્મ મીમાંસાની રચના માટે પ્રસિદ્ધ છે, આ એક એવી રચના છે જે વેદીક આજ્ઞાઓનો અભ્યાસ કરે છે. આ પ્રાચીન ભારતીય તત્વદર્શનનો એક ભાગ છે. 

ઈ.પૂ. ત્રીજી શતાબ્દીમાં રચાયેલી આ કૃતિમાં ૩,૦૦૦ સૂત્રો છે અને મીમાંસાદર્શનનું આધારભૂત સાહિત્ય છે. આ ગ્રંથનો હેતુ વેદોના કર્મ અને ધર્મની સમજૂતી આપવાનો છે જેનો ઉલ્લેખ શરૂઆતના ઉપનિષદોમાં પણ છે. જૈમિનિની મીમાંસા તે સમયના ગૂઢ વેદાંતના પ્રવાહની વિરુદ્ધ એક પ્રતિ-ચળવળ હતી. તેના પર શબરે પણ શરૂઆતના સૈકાઓમાં ટિપ્પણી કરી છે. 

### જૈમિની ભારત 
તેમણે જૈમિની ભારતનામે મહાભારતના એક અન્ય સંસ્કરણની પણ રછના કરીએ જે તેના અશ્વમેઘ પર્વ નામના ખંડ માટે જાણીતી છે.

### જૈમિની સૂત્રો 
જૈમિની સૂત્રો કે ઉપદેશ સૂત્રો બૃહદપરાશર હોરા શાસ્ત્ર પછી આવતી એક ઐતિહાસીક રચના છે.તેમાં તેમણે વિષ્તુત વર્ણન આપ્યુ^ છે જેના આધારે જ્યોતિષીની નવી શાખા જૈમિની જ્યોતિષની શરૂઆત થઈ. 

## અન્યત્ર ઉલ્લેખ 
### સામ વેદ 
જ્યારે ઋષિ વેદ વ્યાસએ પ્રાચીન વૈદિક સૂત્રોને તેમના બલિદાનના આધારે ચાર ભાગમાં વિભાજીત કર્યાં, અને તેમને પાના ચાર મુખ્ય શિક્ષણ શાખાઓ રૂપે શીખવ્યાં – પૈલા, વૈસમ્પાયન, જૈમિની અને સુમન્તુ, સામવેદ એ ઋષિ જૈમિનીને સમર્પિત હતું.

:"તેમણે વેદોને ચારભાગમઅં વિભાજીત કર્યાં, ઋગ, યજૂર, સામ અને અથર્વ. ઇતિહાસ અને પુરાણ ને પાંચમો વેદ માનવામાં આવે છે."
: -- Brahmanda Purana 1.4.21 

### માર્કંડ પુરાણ 
સૌથી પ્રાચીન પુરાણોમાંનું એક માર્કંડ પુરાણ, એ જૈમિની અને માર્કંડેય વચ્ચે વાર્તાલાપ સ્વરૂપે વર્ણવેલું છે. 

## સંદર્ભ 
## બાહ્ય કડીઓ 
* પૂર્વ મીમાંસા મુખપૃષ્ઠ 
* જૈમિનિ, વેદવ્યાસના વિદ્યાર્થી 

શ્રેણી:ઋષિઓ
ગર્ગ

ગર્ગ સંહિતાના રચયિતા અને પૈરાણિક કાળના મહર્ષિઓ પૈકીના એક એવા **ગર્ગ** મુનિ, ભારદ્વાજ ઋષિ તથા સુશિલા દેવીના પુત્ર હતા. તેઓ નંદ પરિવારના કુળ પુરોહિત પણ માનવામાં આવે છે. ભગવાન શ્રી કૃષ્ણનું નામ પાડવાનો શ્રેય તેમને જાય છે.

તેમના જ કુળમાં સ્ત્રી ઋષિ ગાર્ગીનો જન્મ થયો હતો.

શ્રેણી:મહાભારત
શ્રેણી:હિંદુ ધર્મ
શ્રેણી:ઋષિઓ